open-index/open-wikipedia-markdown huggingface dataset:
ജെയിംസ് തേർബർ

**ജെയിംസ് ഗ്രോവർ തേർബർ** അമേരിക്കൻ സാഹിത്യകാരനായിരുന്നു. ഒഹൈയോയിലെ കൊളംബസിൽ 1894 ഡിസംബർ 8-ന് ജനിച്ചു.

## ജീവിതരേഖ
മറ്റു കുട്ടികളുമായി കളികളിൽ പങ്കുകൊള്ളാൻ കഴിയാത്തതിനാൽ സ്വപ്നദർശനത്തിന്റെയും ഭാവനാസൃഷ്ടിയുടെയും ലോകത്തിലായിരുന്നു തേർബർ വളർന്നത്. ഇത് ഇദ്ദേഹത്തിന്റെ സാഹിത്യജീവിതത്തിൽ നിർണായക സ്വാധീനം ചെലുത്തി. സെക്കൻഡറി സ്കൂൾ ഘട്ടത്തിൽത്തന്നെ എഴുതാൻ തുടങ്ങി. 1913-18 കാലയളവിൽ ഒഹൈയോ സ്റ്റേറ്റ് യൂണിവേഴ്സിറ്റിയിൽ വിദ്യാഭ്യാസം നടത്തി. വാഷിങ്ടണിലും പാരിസിലെ യു.എസ്. എംബസിയിലും ക്ലാർക്കായി കുറച്ചുകാലം ജോലി ചെയ്തു. 1920-കളിൽ ജേർണലിസ്റ്റായും ഇദ്ദേഹം ജോലി ചെയ്യുകയുണ്ടായി. 1940-കളിൽ കാഴ്ചശക്തി കുറയാൻ തുടങ്ങുകയും അമ്പതുകളിലെത്തിയപ്പോഴേക്കും അന്ധനായി മാറുകയും ചെയ്തത് തേർബറുടെ ജീവിതത്തിലെ ഒരു ദുരന്തമായിരുന്നു.
## കൃതികൾ
*ഇസ് സെക്സ് നെസസറി (1929) 
*മൈ ലൈഫ് ആൻഡ് ഹാർഡ് ടൈംസ് (1933) 
*ഫേബിൾസ് ഫോർ അവർ ടൈംസ് (1940) 
*മെൻ, വിമൻ ആൻഡ് ഡോഗ്സ് (1943) 
*ദ് തേർബർ കാർണിവൽ (1945) 
*ദ് തേർട്ടീൻ ക്ളോക്സ് (1950)
*ദി ഇയേഴ്സ് വിത്ത് റോസ് (1959) 
തുടങ്ങിയ നിരവധി കൃതികളുടെ കർത്താവാണ് ജെയിംസ് ഗ്രോവർ തേർബർ. മനുഷ്യ ജീവിതത്തിലെ കൊച്ചുകൊച്ചു സംഭവങ്ങളും ആധുനികമനുഷ്യന്റെ മോഹഭംഗങ്ങളുമായിരുന്നു ഇദ്ദേഹത്തിന്റെ മുഖ്യ വിഷയം. മാർക്ക് ട്വയിനിനുശേഷം അമേരിക്ക കണ്ട ഏറ്റവും വലിയ ഫലിതസാഹിത്യകാരനായി അറിയപ്പെടുന്ന തേർബർ ആധുനിക മനുഷ്യന്റെ വിഡ്ഢിത്തങ്ങളെ ഫലിതത്തിന്റെ വിളനിലമായി കണ്ടു.
## ജനപ്രിയ സാഹിത്യകാരൻ
തേർബറുടെ ആദ്യകൃതിയായ ഇസ് സെക്സ് നെസസറി തന്റെ കൂടെ പത്രപ്രവർത്തകനായി ജോലി ചെയ്തിരുന്ന ഇ.ബി. വൈറ്റുമായി ചേർന്നാണു രചിച്ചത്. ഫ്രോയ്ഡ് തുടങ്ങിവയ്ക്കുകയും യൂറോപ്പിൽ വമ്പിച്ച പ്രചാരം നേടുകയും ചെയ്ത മനഃശാസ്ത്ര വിശകലന രീതിയുടെ നേരെ പരിഹാസത്തിന്റെ ശരം തൊടുക്കുകയാണ് ഈ കൃതിയിൽ തേർബർ ചെയ്യുന്നത്. ആത്മകഥാരൂപത്തിലുള്ള മൈ ലൈഫ് ആൻഡ് ഹാർഡ് ടൈംസിൽ മാതാപിതാക്കളോടുള്ള തേർബറുടെ സ്നേഹാദരങ്ങൾ വ്യക്തമായി നിഴലിക്കുന്നു. ന്യൂയോർക്കിൽ പത്രപ്രവർത്തകനായിരുന്ന കാലത്തെ സ്മരണകളാണ് ദി ഇയേഴ്സ് വിത്ത് റോസ്. കുട്ടികൾക്കുവേണ്ടിയുള്ള യക്ഷിക്കഥകളുടെ (fairy tales) സമാഹാരമായ *ദ് തേർട്ടീൻ ക്ലോക്സ്, ദ് വണ്ടർഫുൾ ഒ* എന്നിവ വമ്പിച്ച ജനപ്രീതി ആർജിക്കുകയുണ്ടായി.

തേർബറുടെ ഏറ്റവും പ്രസിദ്ധമായ കഥാപാത്രങ്ങൾ വാൾട്ടർ മിറ്റിയും അദ്ദേഹത്തിന്റെ ഭാര്യയും അവരുടെ ജീവിതവുമായി ബന്ധപ്പെട്ട നിശ്ശബ്ദരായ ജന്തുക്കളുമാണ്. 1947-ൽ പ്രസിദ്ധീകരിച്ച ദ് സീക്രട്ട് ലൈഫ് ഒഫ് വാൾട്ടർ മിറ്റി എന്ന കൃതി മനഃശാസ്ത്രജ്ഞന്മാരുടെ സവിശേഷശ്രദ്ധ ആകർഷിക്കുകയുണ്ടായി. വാൾട്ടർ മിറ്റി സിൻഡ്രോം എന്നൊരു മനോരോഗസംജ്ഞതന്നെ ഒരു ബ്രിട്ടിഷ് മെഡിക്കൽ ജേർണൽ ആവിഷ്കരിച്ചു. രുഗ്ണവും രൂഢമൂലവുമായ സ്വപ്നദർശനശീലത്തെയാണ് ഇത് സൂചിപ്പിക്കുന്നത്.

1961 നവംബർ 2-ന് ന്യുമോണിയ ബാധിച്ച് ന്യൂയോർക്കിൽ ഇദ്ദേഹം അന്തരിച്ചു. 

## അവലംബം
*http://www.bookrags.com/biography/james-grover-thurber-dlb2/
*http://www.biography.com/people/james-thurber-9507127 
*http://www.britannica.com/EBchecked/topic/594399/James-Thurber

വർഗ്ഗം:1894-ൽ ജനിച്ചവർ
വർഗ്ഗം: 1961-ൽ മരിച്ചവർ
വർഗ്ഗം:ഡിസംബർ 8-ന് ജനിച്ചവർ
വർഗ്ഗം:നവംബർ 2-ന് മരിച്ചവർ

വർഗ്ഗം:അമേരിക്കൻ സാഹിത്യകാരന്മാർ
പ്രോട്ടോസോവ

അതിസൂക്ഷ്മമായ ഏകകോശജീവികളുടെ വിഭാഗം. പ്രോട്ടോസ്(ആദ്യം), സുവോൺ(ജീവി) എന്നീ ഗ്രീക്കുവാക്കുകകളിൽ നിന്നുമാണ് പ്രോട്ടോസോവൻ എന്ന പദം ഉരുത്തിരിഞ്ഞത്. പരിണാമപരമായി നോക്കിയാൽ ആദ്യം ഉണ്ടായ ജീവിയും പ്രോട്ടോസോവനുകളാണ്. ജീവപ്രവർത്തനങ്ങളായ ശ്വസനം, ചലനം, പോഷണം, വിസർജ്ജനം, പ്രത്യുത്പാദനം തുടങ്ങിയവയെല്ലാം പ്രോട്ടോസോവനുകളിൽ നടക്കുന്നു. ഒറ്റക്കോശം തന്നെയാണ് ഈ ജോലികളെല്ലാം ചെയ്യുന്നത്. കോശശരീരം കോശങ്ങളോ അവയവങ്ങളോ ആയി വിഭജിക്കപ്പെട്ടില്ല.

## ജീവിതം
ജലം, മറ്റു ജീവികളുടെ ശരീരം തുടങ്ങിയവയിലാണ് ഇവർ ജീവിക്കുന്നത്. ഓക്സിജൻ ഇല്ലാത്ത പരിസ്ഥിതികളിൽ ജീവിക്കുന്ന പ്രോട്ടോസോവനുകളും ഉണ്ട്.  മനുഷ്യരിലും മറ്റും രോഗങ്ങൾ ഉണ്ടാക്കുന്നതിലും പ്രോട്ടോസോവനുകളി‍ക്ക് പങ്കുണ്ട്.

## അവലംബം
http://www.sciencedaily.com/articles/p/protozoa.htm 

വർഗ്ഗം:പ്രോട്ടിസ്റ്റകൾ
വിലങ്ങാട്

കോഴിക്കോട് ജില്ലയിലെ വടകര താലൂക്കിൽ തൂണേരി ബ്ളോക്കിൽ വാണിമൽ ഗ്രാമപഞ്ചായത്തിൽ പെടുന്ന മൂന്ന് വില്ലേജുകളിലൊന്നാണ് **വിലങ്ങാട്**.  വാണിമൽ, വളയം എന്നിവയാണ് മറ്റു രണ്ടു വില്ലേജുകൾ

## പ്രത്യേകതകൾ
വിലങ്ങാട് കുഞ്ഞോൻ ചിറയിൽ നിന്നാണ് മാഹി പുഴ ഉദ്ഭവിക്കുന്നത്.

7.5 മെഗാവാട്ട് വൈദ്യുതി ഉത്പാദനം ലക്ഷ്യം വച്ചുള്ള വിലങ്ങാട് ചെറുകിട ജലവൈദ്യുതപദ്ധതി 2012-ൽ നിർമ്മാണത്തിലിരിക്കുകയായിരുന്നു. വിലങ്ങാട് ടൗണിലാണ് ഇതിന്റെ പവർ സ്റ്റേഷൻ നിർമ്മിച്ച് വൈദ്യുതി ഉൽപാദനം തുടങ്ങി 
* കോഴിക്കോട് ജില്ലയിൽ ഏറ്റവും കൂടുതൽ ആദിവാസികൾ താമസിക്കുന്ന ഊരുകൾ വിലങ്ങാടാണുള്ളത് അടുപ്പിൽ കോളനി,കെട്ടിൽ കോളനി,വായാട് കോളനി,കമ്പളിപ്പാറ,വാളാംതോട്,മാടാചേരി,പന്നിയേരി,കുറ്റല്ലുർ എന്നിവയാണ് എന്നിവയാണ് പ്രാധാന കോളനികൾ അടുപ്പിൽ കോളനി,കെട്ടിൽ കോളനി,എന്നിവടങ്ങളിൽ പട്ടിക വർഗ്ഗത്തിൽപെട്ട പണിയസമുദായക്കാരാണ് കുടുതൽ കാണപ്പെടുന്നത് മറ്റുളള കോളനികളിൽ കുറിച്ച്യ സമുദായത്തിൽ പെട്ടവരും താമസിച്ചു വരുന്നു പ്രകൃതി സുന്ദരമായ ഈ നാട്ടിൽ വികസനത്തിന്റെ ഒരു നിഴലുപോലും എടുത്ത് പറയാൻ ഇല്ല.ക്രിസ്ത്യാനികളും ഹിന്ദുക്കളും തിങ്ങിതാമസിക്കുന്നു വിലങ്ങാട്ടിൽ എടുത്തു പറയാൻ ആശുപത്രിപോലും ഇല്ല.മാറി മാറി വന്ന സർക്കാരുകൾ ഒന്നും ചെയ്യാതെ ഇവിടത്തെ ജനങ്ങളെ വഞ്ചിക്കുക മാത്രമാണ് തുടരുന്നത്. കുറ്റല്ലൂർ, മാടാൻചേരി, പന്നിയേരി എന്നിവടങ്ങളിൽ നിന്നും കുട്ടികൾ 7 കി. മി നടന്നാണ് വിലങ്ങാട് സ്ക്കുളിൽ എത്തുന്നത്.  വായാടിൽ നിന്നും മാഹി പുഴയുടെ നിന്നും ജലം കൊണ്ടുവന്നു വിലങ്ങാട് ടൌണിൽ പവർസ്റ്റേഷൻ സ്ഥാപിച്ചിട്ടുളളതാണ്. കൃഷിയെ ആശ്രയിച്ചു ജീവനക്കുന്ന ബഹുപൂരിപക്ഷം ജനങ്ങൾക്കും വന്യമൃഗ ശല്യത്താൽ കൃഷി ചെയ്യാൻ പറ്റാത്ത് അവസ്ഥയാണ് നിലനിൽക്കുന്നത്. വിലങ്ങാട് സിറ്റിയിൽ സ്ഥിതി ചെയ്യുന്നു പ്രധാന വിദ്യാലയമാണ് സെന്റ് ജോർജ് സ്കൂൾ വിലങ്ങാട്. 

## അവലംബം

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഹസാര (വിവക്ഷകൾ)

## ജനത
* ഹസാര ജനത

## സ്ഥലങ്ങൾ
### പാകിസ്താനിൽ
* ഹസാര, പാകിസ്താൻ - പാകിസ്താനിലെ ഖൈബർ പഖ്തൂൺഖ്വായിലെ ഒരു മേഖല
* ഹസാര ജില്ല
* ഹസാര, സ്വാത് - ഒരു സ്ഥലം
*ഹസാര ടൗൺ, ക്വെത്ത

### അഫ്ഗാനിസ്താനിൽ
* ഹസാരാജാത് - മദ്ധ്യ അഫ്ഗാനിസ്താനിലെ ഒരു മേഖല
നിലാവഭ്യാസം

തായമ്പക, മേളം തുടങ്ങി ചെണ്ട ഉപയോഗിച്ചുള്ള വാദനകലകളിൽ പ്രാവീണ്യം വർദ്ധിപ്പിക്കുന്നതിനു് ശീലിച്ചുവരുന്ന ഒരു സാധകരീതിയാണു് **നിലാവഭ്യാസം** അഥവാ **നിലാവു് സാധകം**. സാധാരണയായി, മിഥുനമാസത്തിലെ കറുത്ത വാവിന്റെ പിറ്റേദിവസം മുതൽ തുടങ്ങുന്ന നിലാസാധകം അടുത്ത കറുത്ത വാവിനു് പൂർത്തിയാകുന്നു. ഓരോ ദിവസവും നിലാവ് ഉള്ള സമയത്തു് (ചന്ദ്രൻ ആകാശത്തു പ്രത്യക്ഷമാവാൻ സാദ്ധ്യതയുള്ള രാത്രി സമയത്തു്) മാത്രം നടക്കുന്നു എന്നതുകൊണ്ടാണു് ഇതിനു് നിലാവ് അഭ്യാസം എന്നു പേർ വന്നതു്.

മിഥുനം കർക്കിടകം മാസങ്ങളിൽ മഴ പെയ്ത് അന്തരീക്ഷം നല്ലപോലെ തണുത്ത കാലാവസ്ഥയിലാണ് സാധാരണ നിലാസാധകം ചെയ്ത് വരുന്നത്. വെളുത്ത പക്ഷത്തെ കറുത്ത വാവ് കഴിഞ്ഞതിന്റെ പിറ്റേദിവസം ചന്ദ്രൻ ഉദിക്കുന്ന സമയം മുതൽ ആണ് സാധകം ആരംഭിക്കുന്നത്. തുടർന്നുള്ള ഓരോ ദിവസവും ചന്ദ്രന്റെ വൃദ്ധിക്കനുസരിച്ച് സാധകത്തിന്റെ സമയവും ദീർഘിക്കുന്നു. അങ്ങനെ വെളുത്ത വാവ് ദിവസം ഒരു മുഴുവൻ രാത്രിയും സാധകം ചെയ്യും. കറുത്ത പക്ഷത്തെ കറുത്തവാവിന് സാധകം തീരും. കൂട്ടത്തിൽ പകൽ വേണ്ടത്ര ഔഷധങ്ങൾ സേവിക്കുകയും ഉഴിച്ചിൽ മുതലായവയും ഉണ്ടാവണം. പകൽ ഉറക്കം നിഷിദ്ധമാണ്. പഥ്യമായ ആഹാരക്രമങ്ങളും ഇതിന്റെ ഭാഗമാണ്. സാധകം ചെയ്യുന്നത് അഭ്യാസം തുടങ്ങിയ വിദ്യാർത്ഥികൾ മുതൽ മുതിർന്ന കലാകാരന്മാർ വരെ ഉൾപ്പെട്ടതാണ്.  ഇതൊരു അനുഷ്ഠാനമായല്ല, മറിച്ച് വൈദഗ്ദ്ധ്യത്തിനു വേണ്ടി ചെയ്യുന്ന അഭ്യാസപരിപാടിയായാണു് കണക്കാക്കപ്പെടുന്നതു്. സാധാരണ വലന്തലയിൽ (ചെണ്ടയുടെ വലത്തേ വശത്തു്) ആണു് സാധകം ചെയ്യുക. പുതുതായി പഠനം തുടങ്ങിവെക്കുന്നവർ കല്ലിൽ മുട്ടി ഉപയോഗിച്ച് സാധകം ചെയ്യും.

നിലാസാധകം തുടങ്ങുന്നത് വൈകിട്ട് ഏകദേശം ആറു മുപ്പതിനായിരിക്കും. ആദ്യത്തെ പതിനഞ്ചുദിവസവും (ശുക്ലപക്ഷം അഥവാ അനുലോമം‌) അഭ്യാസം ഇതേ സമയത്തുതന്നെ തുടങ്ങും. എന്നാൽ ഓരോ ദിവസവും ക്രമത്തിൽ അഭ്യാസത്തിന്റെ ദൈർഘ്യം കൂടിക്കൊണ്ടിരിക്കും. ഇങ്ങനെ പൌർണമിയോടെ, ഈ അഭ്യാസവേള വൈകിട്ട് ആറര മുതൽ കാലത്ത് ആറര വരെ പന്ത്രണ്ടു മണിക്കൂർ ആയി മാറുന്നു. എന്നാൽ അതിനുശേഷം കൃഷ്ണപക്ഷത്തിൽ (പ്രതിലോമം) ആരംഭിക്കുന്ന സമയം ക്രമത്തിൽ വൈകിക്കൊണ്ടിരിക്കുകയും അവസാനിക്കുന്ന സമയം (രാവിലെ ആറര മണി) നിശ്ചിതമായിരിക്കുകയും ചെയ്യും. അതായതു് വെളുത്ത വാവിന്റെ പിറ്റേന്നു് വൈകിട്ട് ഏഴിന് തുടങ്ങി കാലത്ത് ആറര വരെ, പിറ്റേ ദിവസം എട്ടിന് തുടങ്ങി ആറര വരെ എന്നീ ക്രമത്തിൽ. അവസാനദിവസം കാലത്ത് അഞ്ചു മണി മുതൽ ആറര വരെ മാത്രമായിരിക്കും സാധകം.

## അവലംബം

വർഗ്ഗം:ചെണ്ടമേളം
തേൾ ഈച്ചകൾ

മെക്കോപ്ടെറ (Mecoptera-Panorpetta) പ്രാണിഗോത്രത്തിൽപ്പെടുന്ന ചെറു പ്രാണികളാണ് **തേൾ ഈച്ചകൾ** ശാസ്ത്രനാമം: പനോർപ്പ കമ്യുണിസ് (Panorpa communis).

## രൂപവിവരണം
300 -ഓളം സ്പീഷീസുണ്ട്. ഭൂമുഖത്തെല്ലായിടങ്ങളിലും *തേൾ ഈച്ചകൾ* കാണപ്പെടുന്നുണ്ടെങ്കിലും ഇവയ്ക്ക് പ്രത്യേക സാമ്പത്തിക പ്രാധാന്യമൊന്നും തന്നെയില്ല. തണലും ഈർപ്പവുമുള്ള പ്രദേശങ്ങളിലാണ് തേൾ ഈച്ചകൾ കാണപ്പെടുന്നത്. ഇന്ത്യയിൽ ഖാസികുന്നുകളിലും ഹിമാലയത്തിന്റെ കിഴക്കൻ പ്രദേശങ്ങളിലും തേൾ ഈച്ചകളുടെ ഒന്നുരണ്ട് സ്പീഷീസിനെ കണ്ടെത്തിയിട്ടുണ്ട്. ആൺപ്രാണിയുടെ ഉദരാഗ്രത്തിൽ മുകളിലേക്കു വളഞ്ഞ് തേളുകളുടെ ദംശനാവയവം പോലെയുള്ള അവയവങ്ങൾ കാണപ്പെടുന്നതിനാലാണ് ഇവയ്ക്ക് തേൾ ഈച്ചകൾ എന്നു പേരു ലഭിച്ചത്.
## പ്രത്യേകതകൾ
ചെറുതും സാമാന്യം വലിപ്പമുള്ളതുമായ തേൾ ഈച്ചകളുണ്ട്. ഇവയിൽ ചിറകുകളുള്ളവയും ചിറകുകൾ ഇല്ലാത്തവയും ഉൾപ്പെടും. ധാരാളം ഖണ്ഡങ്ങളോടുകൂടിയ നീണ്ട ശൃംഗികകളും നീണ്ടുമെലിഞ്ഞ കാലുകളുമാണ് ഇവയുടെ സവിശേഷത. ഇവയുടെ ശിരസ്സിന്റെ മുൻഭാഗം വളർന്ന് അസാധാരണമാംവിധം മുമ്പോട്ടു തളളിനിൽക്കുന്നു. നീണ്ടു പരന്ന മോന്തയായി രൂപാന്തരപ്പെട്ടിരിക്കുന്ന മാക്സിലകളും ലേബിയവുമാണ് മറ്റൊരു പ്രത്യേകത. മോന്തയുടെ അഗ്രഭാഗത്തായാണ് ചർവണമുഖാംഗങ്ങൾ സ്ഥിതിചെയ്യുന്നത്. തലയുടെ മുൻഭാഗത്തുനിന്ന് ചുണ്ടുപോലെ താഴേക്കു വളഞ്ഞിരിക്കുന്ന ഭാഗത്തിന്റെ അറ്റത്ത് ചവയ്ക്കുന്നതിനുപകരിക്കുന്ന വദനഭാഗങ്ങൾ സ്ഥിതിചെയ്യുന്നു. തേൾ ഈച്ചകളുടെ കറുത്തപൊട്ടുകളും അടയാളങ്ങളുമുള്ള ചിറകുകൾ ആകർഷകമാണ്. പ്രാണി സഞ്ചരിക്കുമ്പോൾ ഉദരാഗ്രം മുകളിലേക്കു വളഞ്ഞിരിക്കും. ഉദരാഗ്രത്തിൽ നീണ്ടു കൂർത്തു വളഞ്ഞ ഒരു ജോഡി കൊടിലുകൾപോലെയുള്ള അവയവങ്ങൾ ഉണ്ട്. രണ്ട് വലിയ സംയുക്ത നേത്രങ്ങളും മൂന്ന് നേത്രകങ്ങളുമാണ് തേൾ ഈച്ചകളുടെ മറ്റൊരു പ്രത്യേകത. തേൾ ഈച്ചയുടെ ലാർവ കാറ്റർപില്ലറുകൾക്കു സമാനമാണ്.
## പ്രജനനം
തേൾ ഈച്ചകൾ തറയിലാണ് മുട്ടയിടുന്നത്. മാളങ്ങളിൽ കഴിഞ്ഞുകൂടുന്ന ലാർവയും പ്രായപൂർത്തിയെത്തിയ തേൾ ഈച്ചകളും ജന്തുക്കളുടെയും പ്രാണികളുടെയും ജൈവാവശിഷ്ടങ്ങൾ ഭക്ഷിക്കുന്നു. ചിലയിനം തേൾ ഈച്ചകൾ നീളം കൂടിയ കാലുകളുടെ സഹായത്താൽ പ്രതലങ്ങളിൽ തുങ്ങിക്കിടക്കുന്നതിനാൽ *ഹാങ്ങിങ് ഫ്ളൈസ്* എന്ന് അറിയപ്പെടുന്നു.

## അവലംബം

*http://www.naturespot.org.uk/species/scorpion-fly
*http://www.uksafari.com/scorpionfly.htm
*http://www.online-utility.org/image/gallery.jsp?title=Panorpa+communis

വർഗ്ഗം:ഈച്ച
പുത്തൻചിറ കിഴക്കെ പള്ളി

തൃശ്ശൂർ ജില്ലയിലെ പുത്തൻചിറ പഞ്ചായത്തിൽ പുത്തൻചിറയുടെ കിഴക്ക് ഭാഗത്തായി സ്ഥിതി ചെയ്യുന്ന ക്രൈസ്തവ ദേവാലയമാണ് **പുത്തൻചിറ കിഴക്കെ പള്ളി** (Puthenchira East Church) അഥവാ **സെന്റ് ജോസഫ്സ് പള്ളി** (St: Joseph's Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ ഔസേപ്പിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

## പ്രധാന സ്ഥാപനങ്ങൾ

* മറിയം ത്രേസ്യയുടെ കബറിടം

ഈ പള്ളിയുടെ ഇടവകാതിർത്തിയിലാണ് വാഴ്ത്തപ്പെട്ടവൾ മദർ മറിയം ത്രേസ്യയുടെ കബറിടം സ്ഥിതി ചെയ്യുന്നത്. ഇതൊരു തീർത്ഥാടനകേന്ദ്രമായി വിശ്വാസികൾ കണക്കാക്കുന്നു.

* ഹോളി ഫാമിലി കോൺവെന്റ് പള്ളി അഥവ കുഴിക്കാട്ടുശ്ശേരി മഠം പള്ളി
* ഹോളി ഫാമിലി കോൺവെന്റ്, കുഴിക്കാട്ടുശ്ശേരി
* സെന്റ് മേരീസ് ഗേൽസ് ഹയർ സെക്കന്ററി വിദ്യാലയം, കുഴിക്കാട്ടുശ്ശേരി
* സെന്റ് മേരീസ് ഗേൾസ് ഹൈസ്കൂൾ, കുഴിക്കാട്ടുശ്ശേരി
* സെന്റ് മേരീസ് ലോവർ പ്രൈമറി വിദ്യാലയം, കുഴിക്കാട്ടുശ്ശേരി
* മറിയം ത്രേസ്യ ആശുപത്രി, കുണ്ടായി 
* മറിയം ത്രേസ്യ നേഴ്സിംഗ് കോളേജ്, കുണ്ടായി 
* പാദുവ ഫ്രാൻസിസ്കൻ ആശ്രമം, പാദുവ നഗർ
* പാദുവ ആശ്രമം ദേവാലയം അഥവ സെന്റ് ആന്റണീസ് പള്ളി  
* സേക്രട്ട് ഹാർട്ട് സി.എച്ച്.എസ് കോൺവെന്റ്
* സ്വീറ്റ് ഹോം - വൃദ്ധഭവനം
* സെന്റ് ജോസഫ് കോൺവെന്റ്, കുണ്ടായി

## ചിത്രശാല

File:Puthenchira_East_Church_-_പുത്തൻചിറ_കിഴക്കെ_പള്ളി_-_003.jpg|ക്രിസ്തുമസ് ദിനത്തിൽ
File:Puthenchira_East_Church_Cemetery_-_പുത്തൻച്ചിറ_കിഴക്കേ_പള്ളി_സിമിത്തേരി.jpg|പള്ളി സിമിത്തേരി
File:Puthenchira_East_Church_-_പുത്തൻചിറ_കിഴക്കെ_പള്ളി-2.JPG|പള്ളിയുടെ ഒരു വശം
File:Puthenchira_East_Church_-_പുത്തൻചിറ_കിഴക്കെ_പള്ളി_കപ്പേള.JPG|പള്ളിയുടെ മുന്നിലുള്ള കപ്പേള
File:Puthenchira_Paduva_Franciscan_Ashram_-_പുത്തൻചിറ_പാദുവ_ഫ്രാൻസിസ്കൻ_ആശ്രമം.JPG|പാദുവ ആശ്രമം
File:Puthenchira_Paduva_Franciscan_Ashram_Church_-_പുത്തൻചിറ_പാദുവ_ഫ്രാൻസിസ്കൻ_ആശ്രമം_പള്ളി.JPG|പാദുവ ആശ്രമം പള്ളി


## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ പുത്തൻചിറ കിഴക്കെ പള്ളിയുടെ പ്രത്യേക പേജിലേക്ക് 
*Sunil Villwamangalath: സ്വന്തം പുത്തൻചിറ ചരിത്രവഴികളിലൂടെ, Dec. 2014.

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ഹെസക്കിയായുടെ തുരങ്കം

thumb|250px|ഹെസക്കിയായുടെ തുരങ്കം 2010-ൽ
thumb|right|250px|തുരങ്കത്തിനുള്ളിലുണ്ടായിരുന്ന സീലോഹാ ലിഖിതം

ബിസി 701-നടുത്ത് യൂദയായിലെ ഹെസക്കിയാരാജാവിന്റെ കാലത്ത് യെരുശലേമിൽ ദാവീദിന്റെ നഗരത്തിനടിയിലൂടെ 533 മീറ്റർ നീളത്തിൽ നിർമ്മിക്കപ്പെട്ട്, ഇന്നോളം നിലനിൽക്കുന്ന തുരങ്കമാണ് **ഹെസക്കിയായുടെ തുരങ്കം** അഥവാ **സീലോഹാ തുരങ്കം**.  യെരുശലേം നഗരത്തിന്റെ മുഖ്യജലശ്രോതസ്സായിരുന്ന ഗിഹോൺ അരുവിയിലെ വെള്ളം കെന്ദ്രോൻ സമതലത്തിൽ നിന്ന് ദാവീദിന്റെ നഗരത്തിനുള്ളിലെ സീലോഹാക്കുളത്തിൽ എത്തിച്ച് ഉപരോധാവസരങ്ങളിൽ നഗരത്തിലെ ജലലഭ്യത ഉറപ്പാക്കാൻ വേണ്ടിയായിരുന്നു ഇതു നിർമ്മിച്ചത്.  

എബ്രായബൈബിൾ രാജാക്കന്മാരുടെ രണ്ടാം പുസ്തകത്തിൽ ഈ തുരങ്കം പരാമർശിക്കപ്പെടുന്നു. യെരുശലേമിന്റെ മേൽ അസീറിയയുടെ ആക്രമണം ആസന്നമാണെന്നു കരുതിയ ഹെസക്കിയാ ഗിഹോൺ അരുവിയിലെ വെള്ളം തടഞ്ഞുനിർത്തി പടിഞ്ഞാറ് ദാവീദിന്റെ നഗരത്തിലെത്തിച്ചതായി ബൈബിളിലെ ദിനവൃത്താന്തം രണ്ടാം പുസ്തകത്തിലും പറയുന്നു. 

1880-ൽ തുരങ്കത്തിലൂടെ നടന്ന കുട്ടികൾ പ്രാചീന എബ്രായലിപിയിൽ എഴുതപ്പെട്ട ഒരു ലിഖിതം, അതിന്റെ ഭിത്തിയിൽ കണ്ടെത്തി.  ഭിത്തിയിൽ നിന്നു വേർപെടുത്തി കടത്തിക്കൊണ്ടു പോകാനുള്ള ശ്രമത്തിനിടെ പിന്നീട് പൊട്ടിപ്പോയ ലിഖിതം ഒടുവിൽ തുർക്കിയിലെ ഇസ്താംബുൾ നഗരത്തിൽ എത്തിപ്പെട്ടു. ഇസ്താംബുളിലെ മ്യൂസിയത്തിൽ ഇപ്പോൾ അതു സൂക്ഷിക്കപ്പെട്ടിരിക്കുന്നു. തുരങ്കനിർമ്മിതി അവസാനഘട്ടത്തിന്റെ വിവരണമാണ് ലിഖിതത്തിന്റെ ഉള്ളടക്കം. വിപരീതദിശകളിൽ പാറ തുരന്നു മുന്നേറിയ പണിക്കാർ പണിയുടെ പൂർത്തിയിൽ പരസ്പരം സന്ധിക്കുന്നതിന്റെ ചിത്രമാണത്. 

കേടുപാടുകൾ മൂലം വായന എളുപ്പമല്ലാതായിരിക്കുന്ന ലിഖിതത്തിന്റെ ഏകദേശവായന ഈവിധമാണ്:-

 

തുരങ്കത്തിനുള്ളിലെ ലിഖിതത്തിന്റേയും ഭിത്തിയുടെ മിനുക്കലിൽ കാണപ്പെട്ട ജൈവപദാർത്ഥങ്ങളുടേയും സഹായത്തോടെ തുരങ്കത്തിന്റെ കാലം നിർണ്ണയിക്കപ്പെട്ടിട്ടുണ്ട്.

## അവലംബം


വർഗ്ഗം:തുരങ്കങ്ങൾ
അറമായ

സെമിറ്റിക് ഭാഷാകുടുംബത്തിന്റെ വടക്കുപടിഞ്ഞാറൻ ശാഖയിൽ പെടുന്ന ഒരു ഭാഷയാണ് **അറമായ** അഥവാ **സുറിയാനി**. ക്രിസ്തു ജനങ്ങളോട് സംവദിച്ചിരുന്നത് ഈ ഭാഷയിലാണ്.

## അവലംബം
*http://www.dailymail.co.uk/sciencetech/article-2268204/Race-save-language-Jesus-Aramaic-danger-extinct-number-speakers-ancient-tongue-plummets.html#ixzz2J17UKGcf

വർഗ്ഗം:ഭാഷകൾ
തിരുവമ്പാടി ശിവസുന്ദർ

മധ്യകേരളത്തിലെ പ്രസിദ്ധനായ ഒരു ആനയാണ് **തിരുവമ്പാടി ശിവസുന്ദർ**. 

തൃശ്ശൂർ നഗരത്തിലെ തിരുവമ്പാടി ക്ഷേത്രത്തിലെ ആനയാണ് ശിവസുന്ദർ. പൂക്കോടൻ ശിവൻ എന്നായിരുന്നു ഈ ആനയുടെ മുൻ പേര്. 2003 ഫെബ്രുവരി 15 നാണ് ഈ ആനയെ തിരുവമ്പാടി ക്ഷേത്രത്തിൽ നടയ്ക്കിരുത്തിയത്. തൃശ്ശൂർ പൂരത്തിന് തിരുവമ്പാടി ഭഗവതിയുടെ തിടമ്പേന്തുന്നത് ശിവസുന്ദറാണ് . ഇത് കൂടാതെ ആറാട്ടുപുഴ പൂരം, നെന്മാറ വല്ലങ്ങി വേല, ഉത്രാളിക്കാവ് പൂരം, ഇരിഞ്ഞാലക്കുട കൂടൽമാണിക്യം ക്ഷേത്രോത്സവം തുടങ്ങി മറ്റ് പല പ്രസിദ്ധ പൂരങ്ങൾക്കും ശിവസുന്ദർ തിടംമ്പേറ്റാറുണ്ട്.

കേരളത്തിലെ സഹ്യവനങ്ങളിൽനിന്നും പിടിച്ച് സർക്കാർ ലേലത്തിൽ വെച്ച ആനയാണ് ഇത്.  2007 ഫെബ്രുവരി ആറിന് കോട്ടയം പൊൻകുന്നത്തിനടുത്ത ഇളങ്ങുളം ഗജരാജസംഗമത്തിൽ ശിവസുന്ദറിന് കളഭകേസരിപട്ടം ലഭിച്ചു. 2008 ഫെബ്രുവരി 19ന് പട്ടത്താനം സുബ്രഹ്മണ്യക്ഷേത്രത്തിൽ നിന്ന് മാതംഗകേസരി പട്ടം ഉൾപ്പെടെ ഒട്ടേറെ ബഹുമതികളും ഇതിനകം ശിവനെ തേടി എത്തിയിട്ടുണ്ട്. അഴകിന്റെ തമ്പുരാൻ എന്നപേരിൽ ഈ ആനയുടെ ജീവചരിത്രവും മറ്റും അടങ്ങുന്ന ഒരു ഡോക്യു-ഫിക്ഷൻ പ്രസിദ്ധീകരിക്കപ്പെട്ടിട്ടുണ്ട്.
ദീർഘകാലം എരണ്ടകെട്ടിന് ചികിത്സയിലായിരുന്ന ശിവസുന്ദർ 2018 മാർച്ച് 11ന് ചരിഞ്ഞു 
## അവലംബം


വർഗ്ഗം:പ്രശസ്തരായ ആനകൾ
അഖിലേന്ത്യാ സുന്നി ജംഇയ്യത്തുൽ ഉലമ

ഇന്ത്യയിലെ ഒരു  മുസ്ലിം  സുന്നി പണ്ഡിത സംഘടനയാണ് **അഖിലേന്ത്യാ സുന്നി ജംഇയ്യത്തുൽ ഉലമ.** 1992 ൽ രൂപീകരിക്കപ്പെട്ട സമസ്ത യുടെ ദേശീയ മുഖം ആണിത്.**** സമസ്ത കേരള ജംഇയ്യത്തുൽ ഉലമയിൽ  1989-ൽ ഉണ്ടായ ഭിന്നിപ്പിനെ തുടർന്ന് രൂപപ്പെട്ട രണ്ട്ഒ വിഭാഗങ്ങളിൽ ഒരു സംഘടനയാണ്  സമസ്ത (എ പി വിഭാഗം). അതേ സമയം മറ്റേ വിഭാഗം സമസ്ത (ഇകെ വിഭാഗം) എന്ന പേരിൽ പ്രവർത്തിക്കുന്നു അതേസമയം സമസ്ത എന്ന നാമത്തിൽ തന്നെ ഇരു വിഭാഗവും അറിയപ്പെടുന്നത്. എപി വിഭാഗം സമസ്ത ഇപ്പോൾ കേരള ജംഇയ്യത്തുൽ ഉലമ എന്നറിപ്പെടുന്നു. ഇത് അഖിലേന്ത്യാ സുന്നി ജംഇയ്യത്തുൽ ഉലമയുടെ കേരള സംസ്ഥാന ഘടകമായി പ്രവർത്തിക്കുന്നു.  എപി  വിഭാഗം സമസ്ത അധ്യക്ഷൻ ഒതുക്കുങ്ങൽ ഇ. സുലൈമാൻ മുസ്‌ലിയാരും ട്രഷറർ പി ടി കുഞ്ഞമ്മു മുസ്‌ലിയാരും.ജനറൽ സെക്രട്ടറി കാന്തപുരം എ.പി. അബൂബക്കർ മുസ്‌ലിയാരുമാണ്. കോഴിക്കോട് ജാഫർക്കാൻ കോളനി റോഡിലെ  സമസ്ത സെന്റർ ആണ് ഈ സംഘടനയുടെ ആസ്ഥാനം. 

## എപി വിഭാഗം സമസ്തയുടെ കീഴ്ഘടകങ്ങൾ
*കേരള മുസ്‌ലിം ജമാഅത്ത്
*സുന്നി യുവജന സംഘം (SYS)
*സുന്നി വിദ്യാഭ്യാസ ബോർഡ്(SVB)
*സുന്നി സ്റ്റുഡൻസ് ഫെഡറഷൻ(SSF) 
*സുന്നി ജംഇയ്യത്തുൽ മുഅല്ലിമീൻ
*ജാമിയത്തുൽ ഹിന്ദ്
:

## കേരള മുസ്‌ലിം ജമാഅത്ത്
സമസ്ത കേരള ജം ഇയ്യത്തുൽ ഉലമ എപി വിഭാഗത്തിന്റെയും അഖിലേന്ത്യാ സുന്നി ജം ഇയ്യത്തുൽ ഉലമ യുടെ പോഷക സംഘടനാ യാണ് കേരള മുസ്‌ലിം ജമാഅത്ത് .നിലവിലെ കേരള മുസ്‌ലിം ജമാഅത്തിന്റെ അധ്യക്ഷൻ കാന്തപുരം എപി അബുബക്കർ മുസ്‌ലിയാർ ആണ്. സമസ്ത യുടെ യും അഖിലേന്ത്യാ സുന്നി ജംഇയ്യത്തുൽ ഉലമയുടെ പ്രഖ്യാപിത ലക്ഷ്യങ്ങളെ മുൻനിർത്തി കാലോചിത പദ്ധതികളും പ്രവർത്തനങ്ങളും നടപ്പാക്കാൻ ബഹുജന പ്രസ്ഥാനമെന്ന നിലയിലാണ് സംഘടന  രൂപവത്കരിച്ചിരിക്കുന്നത്. കേരള മുസ്‌ലിം ജമാഅത് ജനറൽ സെക്രട്ടറി സെയ്യിദ് ഇബ്രാഹിം ഖലീൽ ബുഖാരി തങ്ങൾ, ട്രഷറർ എപി അബ്ദുൽ കരീം ഹാജി ചാലിയം  
## അവലംബം

വർഗ്ഗം:അഖിലേന്ത്യാ സുന്നി ജംഇയ്യത്തുൽ ഉലമ
ഐക്യരാഷ്ട്രസഭയുടെ സെക്രട്ടറി ജനറൽ

ഐക്യരാഷ്ട്രസഭയുടെ സെക്രട്ടേറിയറ്റിന്റെ തലവനാണ് **സെക്രട്ടറി ജനറൽ**. രക്ഷാസമിതിയുടെ ശുപാർശയനുസരിച്ച് പൊതുസഭയാണ് സെക്രട്ടറി ജനറലിനെ നിയമിക്കുന്നത്. അഞ്ചു വർഷമാണ് സെക്രട്ടറി ജനറലിന്റെ കാലാവധി. ഐക്യരാഷ്ട്രസഭയുടെ മുഖ്യ ഭരണാധികാരിയും വക്താവുമാണ് സെക്രട്ടറി ജനറൽ. അദ്ദേഹത്തെ സഹായിക്കാൻ അണ്ടർ സെക്രട്ടറി, ജനറൽമാർ, ഡെപ്യൂട്ടി സെക്രട്ടറി ജനറൽ എന്നിവരുണ്ട്.

ഐക്യരാഷ്ട്രസഭയുടെ ഇപ്പോഴത്തെ സെക്രട്ടറി ജനറൽ **[[അന്റോണിയോ ഗുട്ടെർസ്|അന്റോണിയോ ഗുട്ടറസ്സ്]]**. 2017 ജനുവരി 1-ന്  **[[ബൻ കി മൂൺ|ബാൻ കി മൂണിൻറെ]]** പിൻ‌ഗാമിയായി ഈ സ്ഥാനത്ത് ചുമതലയേറ്റു.

## സെക്രട്ടറി ജനറൽമാർ

## അവലംബം


വർഗ്ഗം:ഐക്യരാഷ്ട്രസഭ ഭാരവാഹികൾ
പൗരസ്ത്യവാദം

ലഘുചിത്രം|അജ്ഞാത വെനീഷ്യൻ ആർട്ടിസ്റ്റ്, ദമാസ്കസിലെ അംബാസഡർമാരുടെ സ്വീകരണം, 1511, ലൂവ്രെ. മുൻവശത്ത് കൊമ്പുകളുള്ള മാനുകൾ സിറിയയിലെ കാട്ടിൽ ഉണ്ടായിരുന്നതായി അറിയില്ല.
ഏഷ്യൻ സംസ്കാരങ്ങളെക്കുറിച്ച് യൂറോപ്പ് അമേരിക്ക തുടങ്ങിയ പടിഞ്ഞാറൻ നാടുകളിലെ ചരിത്രകാരന്മാർ നടത്തിവന്ന പഠനഗവേഷണപ്രവർത്തനങ്ങളിലൂടെ ഉരുത്തിരിഞ്ഞുവന്ന വിജ്ഞാനശാഖയാണ് **പൗരസ്ത്യവാദം** അഥവാ **ഓറിയെന്റലിസം** (). കലാചരിത്രം, സാഹിത്യം, സാംസ്കാരിക പഠനങ്ങൾ എന്നിവയിൽ ഓറിയന്റലിസം എന്നത് കിഴക്കൻ ലോകത്തെ വശങ്ങളുടെ അനുകരണമോ ചിത്രീകരണമോ ആണ്. ഈ ചിത്രീകരണങ്ങൾ സാധാരണയായി ചെയ്യുന്നത് പടിഞ്ഞാറൻ രാജ്യങ്ങളിലെ എഴുത്തുകാർ, ഡിസൈനർമാർ, കലാകാരന്മാർ എന്നിവരാണ്. 19-ആം നൂറ്റാണ്ടിലെ അക്കാദമിക് കലയുടെ പല സവിശേഷതകളിലൊന്നാണ് ഓറിയന്റലിസ്റ്റ് പെയിന്റിംഗ്, പാശ്ചാത്യ രാജ്യങ്ങളിലെ സാഹിത്യം ഓറിയന്റൽ പ്രമേയങ്ങളിൽ താത്പര്യം കാണിച്ചു. ഓറിയന്റലിസം ചരിത്രത്തിലെ പ്രശസ്തമായ ഫ്രഞ്ച് ശില്പികളിൽ Alfred Baryeയും Emile Guilleminയും ഉൾപ്പെടുന്നു, അവർ ചേർന്ന് 1848-ൽ അറബ് കുതിര എന്ന കൃതിയെ സൃഷ്‌ടിച്ചു.

1978 ൽ എഡ്വേർഡ് സെയ്ദിന്റെ ഓറിയന്റലിസം പ്രസിദ്ധീകരിച്ചതിനുശേഷം, മിഡിൽ ഈസ്റ്റേൺ, ഏഷ്യൻ, നോർത്ത് ആഫ്രിക്കൻ സമൂഹങ്ങളോടുള്ള പൊതുവായ രക്ഷാകർതൃ പാശ്ചാത്യ മനോഭാവത്തെ സൂചിപ്പിക്കുന്നതിന് "ഓറിയന്റലിസം" എന്ന പദം ഉപയോഗിക്കാൻ ധാരാളം അക്കാദമിക് പ്രഭാഷണങ്ങൾ ആരംഭിച്ചു. സെയ്ദിന്റെ വിശകലനത്തിൽ, പടിഞ്ഞാറ് ഈ സമൂഹങ്ങളെ സ്ഥിരവും അവികസിതവുമായവയായി കണക്കാക്കുന്നു - അതുവഴി സാമ്രാജ്യത്വ ശക്തിയുടെ സേവനത്തിൽ പഠിക്കാനും ചിത്രീകരിക്കാനും പുനർനിർമ്മിക്കാനും കഴിയുന്ന ഓറിയന്റൽ സംസ്കാരത്തിന്റെ കാഴ്ചപ്പാട് കെട്ടിച്ചമയ്ക്കുന്നു. പാശ്ചാത്യ സമൂഹം വികസിതവും യുക്തിസഹവും വഴക്കമുള്ളതും ശ്രേഷ്ഠവുമാണെന്ന ആശയമാണ് ഈ കെട്ടിച്ചമച്ചതിന്റെ സൂചന.

## '''അവലംബം'''
വർഗ്ഗം:ചരിത്രം

വർഗ്ഗം:തത്ത്വശാസ്ത്രം
വർഗ്ഗം:ഓറിയന്റലിസ്റ്റുകൾ
വർഗ്ഗം:ഓരിയന്റൽ ചിത്രകാരന്മാർ
വർഗ്ഗം:കലാ ചരിത്രം
ജസ്റ്റ് ഫ്രണ്ട്സ്

പ്രണയത്തിന്റേയും ഹാസ്യത്തിന്റേയും മേമ്പൊടിയുമായി 2005ൽ പുറത്തിറങ്ങിയ അമേരിക്കൻ ചലച്ചിത്രമാണ് **ജസ്റ്റ് ഫ്രണ്ട്സ്**.റോജർ കുംബ്ലെ സംവിധാനം ചെയ്ത ഈ അമേരിക്കൻ ക്രിസ്മസ് കോമഡി ചിത്രം, ആദം ടെക്സ് ഡേവിസ് രചിച്ച് റയാൻ റെയ്നോൾഡ്സ്, ആമി സ്മാർട്ട്, അന്ന ഫാരിസ്, ക്രിസ് ക്ലീൻ, ക്രിസ്റ്റഫർ മാർക്വെറ്റ് എന്നിവർ അഭിനയിച്ചു.
## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
ബാഴ്സ്ബോൾഡീയ

ഹദ്രോസറോയിഡ് കുടുംബത്തിൽ ഉള്ള വലിയ ദിനോസറുകളിൽ ഒന്നാണ് **ബാഴ്സ്ബോൾഡീയ**. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് മംഗോളിയയിൽ ആണ്. പ്രശസ്ത മംഗോളിയൻ പാലിയെന്റോളോജിസ്റ്റ്‌ ആയ ബാഴ്സ്ബോൾഡിന്റെ പേരാണ് ഇവയ്ക്ക്. ഫോസ്സിൽ ആയി കിട്ടിയിട്ടുള്ളത് നട്ടെലിന്റെ ഭാഗങ്ങളും , ഇടുപ്പിലെ എല്ലും കുറച്ചു വാരി എല്ലുകളും ആണ്. തലയോട്ടി കിട്ടാത്തത് കാരണം ഇവ തലയിലെ ആവരണം ഉള്ള കൂട്ടത്തിൽ ആണോ അല്ലയോ എന്ന് ഇപ്പോൾ പറയാൻ സാധിക്കയില്ല.

## ശാരീരിക ഘടന
ഇരുകാലി ആയിരുന്നു ഇവ, എന്നാൽ ഭക്ഷണ സമ്പാദന സമയത്ത് നാലു കാലിലും സഞ്ചരിച്ചിരുന്നിരിക്കണം. താറാച്ചുണ്ടൻ ദിനോസർ ആയ ഇവ സസ്യങ്ങൾ അരച്ച് കഴിക്കുന്നവ ആയിരുന്നു. 

2011ൽ നിർമിച്ച ഹദ്രോസറോയിഡേ കുടുംബ ശാഖയിൽ ഇവയെ ഉൾപെടുത്തിയിട്ടുണ്ട് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ബുദ്ധി

ജീവികളുടെ തിരിച്ചറിവിനെ **ബുദ്ധി** എന്നു പറയുന്നു. ആശയവിനിയമത്തിന് ഭാഷ കൈകാര്യം ചെയ്യാനുള്ള കഴിവ്, ഓർമശക്തി, വിവരങ്ങൾ മനസ്സിലാക്കാനുള്ള കഴിവ് (understanding), ആസൂത്രണം (planning), അമൂർത്തമായ ആശയങ്ങളെ മനസ്സിലാക്കാനും പ്രയോഗിക്കാനുമുള്ള ശേഷി (abstract reasoning), പ്രശ്നപരിഹാരം (problem solving) എന്നീ കഴിവുകളുടെ ആകത്തുകയെയാണ് ബുദ്ധി എന്ന് പറയുക. മനുഷ്യബുദ്ധിയെ അനുകരിച്ച് സ്വയം പ്രവർത്തിക്കുന്ന ഉപകരണങ്ങളുടെ ബുദ്ധി കൃത്രിമബുദ്ധി അഥവാ നിർമ്മിതബുദ്ധി എന്നു പറയുന്നു.  ബുദ്ധിയുടെ നിർവചനത്തിന്റെ കാര്യത്തിൽ പൊതുവെ പല അഭിപ്രായങ്ങളുമുണ്ട്. പ്രസിദ്ധരായ ചില മനശ്ശാസ്ത്രജ്ഞരുടെ വീക്ഷണങ്ങളിപ്രകാരമാണ്

### അവലംബം

വർഗ്ഗം:ബുദ്ധിശക്തി
ബുദ്ധിലബ്ധി

മനുഷ്യബുദ്ധിയുടെ ഒരളവുകോലാണ് **ബുദ്ധിലബ്ധി** (intelligence quotient) ഇതിനെ ചുരുക്കി ഐ ക്യു (IQ) എന്ന് പറയുന്നു. ജെർമൻ മനശാസ്ത്രജ്ഞനായ വില്ല്യം സ്റ്റേണാണ് ഇന്റലിജൻസ് കോഷ്യന്റ് എന്ന വാക്ക് ബുദ്ധിശക്തിയുടെ അളവ്കോലിനുപയോഗിച്ചത്.  ഒരു പ്രായപരിധിയിലുള്ളവരുടെ (age group) ബുദ്ധിശക്തിയുടെ അളവെടുക്കുമ്പോൾ ശരാശരി (average) സ്കോർ 100 ആയിരിക്കും. ഇതിൽ നിന്ന് വ്യതിയാനമുള്ള സ്കോർ ലഭിക്കുന്നവർ ശരാശരിയിൽ നിന്ന് താരതമ്യേന ബുദ്ധി കുറഞ്ഞവരോ, കൂടിയവരോ ആയിരിക്കും. ബുദ്ധിശക്തിയുടെ അളവ്  പഠിക്കാനും, ചില ജോലികൾ ചെയ്യാനുള്ള കാര്യക്ഷമതയും പ്രവചിക്കാൻ ഉപയോഗിക്കാറുണ്ട്. ബുദ്ധിശക്തി കുറെയൊക്കെ പാരമ്പര്യമാണെന്നാണ് ഗവേഷകരുടെ നിഗമനം. ബുദ്ധി ശക്തി പരീക്ഷകളിലെ ശേഷിയും, ഭാഷാ പരിജ്ഞാനവും (language ability) തമ്മിൽ വളരെ അടുത്ത ബന്ധമുണ്ട്.  ഭാഷാപരിജ്ഞാനം കുറവായരുടെ IQ സ്കോർ പൊതുവെ കുറവായിരിക്കും. ഇരുപതാം നൂറ്റാണ്ട് മുതൽ ലോക ജനതയുടെ പൊതുവെയുള്ള ബുദ്ധിശക്തി ഒരോ പത്ത് വർഷം കൂടുമ്പോഴും മൂന്ന് പോയിന്റ് വച്ച് വർദ്ധിക്കുന്നു. ഈ വർദ്ധനവിനെ ഫ്ലിൻ എഫക്റ്റ് എന്ന് പറയുന്നു. 

### അവലംബം

വർഗ്ഗം:ബുദ്ധിശക്തി
ബീജസസ്യം

വിത്തുത്പാദിപ്പിക്കുന്ന സസ്യങ്ങളാണ് **ബീജസസ്യങ്ങൾ** (**phanerogams OR  spermatophytes**) എന്നറിയപ്പെടുന്നത്. ഭൂമിയിലുള്ള സസ്യങ്ങളിൽ വലിയൊരു വിഭാഗവും ബീജസസ്യങ്ങളാണ്. ഏറ്റവും കൂടുതൽ ഇനം സസ്യങ്ങളുള്ളതും ഈ വിഭാഗത്തിലാണ്

## ഉദാഹരണം
മാവ്, പ്ലാവ്, പേര, നെല്ല് തുടങ്ങിയവ
## വിഭാഗങ്ങൾ
ബീജസസ്യങ്ങളെ രണ്ടായി തരം തിരിച്ചിരിക്കുന്നു. ആവൃതബീജികൾ(angiosperms) എന്നും അനാവൃതബീജികൾ(gymnosperms) എന്നുമാണ് ഈ തരംതിരിവ്. വിത്തുകൾ കട്ടിയുള്ള പുറംതോടിനാൽ ആവൃതമായിരിക്കുന്ന വിഭാഗമാണ് ആവൃതബീജികൾ. മാവ്, പ്ലാവ്, നെല്ല് തുടങ്ങിയവയെല്ലാം ആവൃതബീജികൾക്ക് ഉദാഹരണങ്ങളാണ്.
കട്ടിയുള്ള പുറംതോടില്ലാത്തവയാണ് അനാവൃതബീജികൾ. പൈൻമരത്തിന്റെ വിത്തുകൾ ഇതിന് ഉദാഹരണമാണ്.
## അവലംബം
ബാലകൈരളി വിജ്ഞാനകോശം-ജീവലോകം (ബാലസാഹിത്യ ഇൻസ്റ്റിറ്റ്യൂട്ട്)
ആമവണ്ട്

ആമയുടെ ആകൃതിയോട് സാമ്യമുള്ള വണ്ടുകൾ(Cassidinae). Coleoptera എന്ന ഓർഡറിൽ പെടുന്നു. ദീർഘവൃത്താകാരമായതും കോൺവെക്സ് ആകൃതിയുള്ളതുമായ ശരീരമാണ് ഇത്തരം വണ്ടുകൾക്ക്. ഇലകളിലാണ് ഇവയുടെ താമസം. ഇലവണ്ടുകൾ എന്ന വിഭാഗത്തിൽപ്പെടുന്നവയാണിവർ. ആകർഷകങ്ങളായ നിറങ്ങളിൽ വിവിധ സ്പീഷീസുകളിൽ കാണപ്പെടുന്നു. ഒരു സെന്റീമീറ്റർ വരെ വലിപ്പം. 
സ്വർണയാമവണ്ട് ഏറെ ശ്രദ്ധയാകർഷിക്കുന്ന ഒന്നാണ്. നേരിയ പച്ചകലർന്ന സ്വർണനിറമുള്ള ഈ വണ്ടുകളെ ആരെങ്കിലും ശല്യപ്പെടുത്തിയാൽ അവയുടെ നിറം ഓറഞ്ചായി മാറും. ഇടയ്ക്ക് കറുത്ത പുള്ളികളും ഉണ്ടാവും. മിക്ക സ്പീഷീസുകളുടെയും വർണാഭമായ നിറങ്ങൾ മരണത്തോടെ ഇല്ലാതാവും.  
left|250px|thumb|ഒരു തരം ആമവണ്ട‌്
## ജീവിതചക്രം

ലാർവ്വയും മാതൃജീവിയും ഒരു ചെടിയിൽത്തന്നെയായിരിക്കും കാണപ്പെടുക. ഒരു വർഷത്തിൽ തന്നെ നിരവധി തലമുറകൾക്ക് ജന്മം നൽകും.
## അവലംബം


വർഗ്ഗം:വണ്ടുകൾ
വിപി8

വിപി8 ഗൂഗിളിന്റെ ഒരു വീഡിയോ കംപ്രഷൻ ഫോർമാറ്റ് ആണ്. ഇത് പുതിയ ബിഎസ്ഡി ലൈസൻസ് പ്രകാരമുള്ള ഒരു സ്വതന്ത്ര ഫോർമാറ്റ് ആണ്.

## അവലംബം


വർഗ്ഗം:വീഡിയോ ഫയൽ തരങ്ങൾ
വിപി9

വിപി9 ഗൂഗിളിന്റെ നിർമ്മാണത്തിലിരിക്കുന്ന ഒരു വീഡിയോ കംപ്രഷൻ ഫോർമാറ്റ് ആണ്. H.264 (AVC) നേക്കാളും 50% കുറഞ്ഞ ബിറ്റ് റേറ്റിൽ അത്രയും വ്യക്തതയാർന്ന വീഡിയോ രേഖപ്പെടുത്താമെന്ന് ഗൂഗിൾ അവകാശപ്പെടുന്നു. ഇത് H.265 (HEVC) എന്ന കോഡെക്കുമായി കിടപിടിക്കത്തക്ക വിധത്തിലാണ് വികസിപ്പിക്കുന്നത്.

## അവലംബം


വർഗ്ഗം:വീഡിയോ ഫയൽ തരങ്ങൾ
തൈ ദ്സൂഗ്

**തൈ ദ്സൂങ്** (599 ജനുവരി 23 – 649 ജുലൈ 10) ചൈനീസ് ചക്രവർത്തിയായിരുന്നു . എ.ഡി. 618-നും 906-നുമിടയ്ക്ക് ചൈന യിൽ അധികാരത്തിലിരുന്ന തങ് രാജവംശത്തിലെ രണ്ടാമത്തെ ചക്രവർത്തിയായ ഇദ്ദേഹത്തിന്റെ യഥാർഥ നാമം *ലിഷിമിൻ* എന്നായിരുന്നു. സൂയ് രാജാക്കന്മാരുടെ കീഴിൽ സേവനമനുഷ്ഠിച്ച ലി യുവാൻ എന്ന സൈനിക ഉദ്യോഗസ്ഥന്റെ പുത്രനായി 599-ൽ ജനിച്ചു. സൂയ് രാജവംശത്തെ പുറത്താക്കിക്കൊണ്ട് 618-ൽ അധികാരം പിടിച്ചെടുക്കുവാൻ ലി യുവാനെ പ്രേരിപ്പിച്ചത് തൈ ദ്സൂങ് ആയിരുന്നു. ഇക്കാരണത്താൽ ലി യുവാനോടൊപ്പം ഇദ്ദേഹവും തങ് വംശ സ്ഥാപകനായി പരിഗണിക്കപ്പെടുന്നു. കിരീടാവകാശിയായ മൂത്ത സഹോദരനെ വധിച്ചശേഷം 626-ൽ പിതാവിനെയും ചക്രവർത്തിപദത്തിൽനിന്ന് ഇദ്ദേഹം നീക്കം ചെയ്യുകയുണ്ടായി. 626-ൽ അധികാരമേറ്റ തൈ ദ്സൂങ് ചൈന ഭരിച്ച പ്രഗൽഭ ചക്രവർത്തിമാരിൽ ഒരാളായി ഗണിക്കപ്പെടുന്നു. ഇരുപത്തിമൂന്നു വർഷം നീണ്ടുനിന്ന ഭരണത്തിനിടയ്ക്ക് ഏഷ്യയിലെ മിക്ക പ്രദേശങ്ങളെയും തന്റെ അധീനതയിൽ കൊണ്ടുവരുന്നതിൽ ഇദ്ദേഹം വിജയിച്ചു. 

## അവലംബം

## പുറത്തേക്കുള്ള കണ്ണികൾ
*http://www.answers.com/topic/t-ang-t-ai-tsung
*http://www.hyperhistory.com/online_n2/people_n2/ppersons4_n2/taitsung.html
*http://www.bookrags.com/biography/tang-tai-tsung/
*http://histories.cambridge.org/extract?id=chol9780521214469_CHOL9780521214469A005

വർഗ്ഗം:599-ൽ ജനിച്ചവർ
വർഗ്ഗം: 649-ൽ മരിച്ചവർ
വർഗ്ഗം:ജനുവരി 23-ന് ജനിച്ചവർ
വർഗ്ഗം:ജൂലൈ 10-ന് മരിച്ചവർ

വർഗ്ഗം:ചൈനയുടെ ചക്രവർത്തികൾ
കോഡെക്

ഒരു ഡിജിറ്റൽ ഡാറ്റ സ്ട്രീമിനെയോ, സിഗ്നലിനെയോ എൻ‌കോഡ് ചെയ്യാനും, ഡീ‌കോഡ് ചെയ്യാനും കഴിവുള്ള ഒരു സോഫ്റ്റ്‌വെയർ പ്രോഗ്രാമിനെയോ അല്ലെങ്കിൽ ഉപകരണത്തിനെയോ ആണ് **കോഡെക്**(Codec) എന്നു വിളിക്കുന്നത്. കോഡെക് (Codec) എന്ന പദം ഉടലെടുത്തതിനെപ്പറ്റി പല അഭിപ്രായങ്ങൾ നിലവിലുണ്ട്. **'Co**mpressor-**Dec**ompressor', **'Co**der-**Dec**oder', **'Co**mpression **Dec**ompression' എന്നിവയാണ് പൊതുവേ പറഞ്ഞു പോരാറുള്ള മാതൃ പദങ്ങൾ.
## ചരിത്രം
ഇരുപതാം നൂറ്റാണ്ടിന്റെ പകുതിവരെ കോഡെക് എന്ന പദം ഉപയോഗിച്ചിരുന്നത് അനലോഗ് സിഗ്നലുകളെ പി.സി.എമ്മിലേക്ക്(PCM) എൻകോഡ് ചെയ്യുകയും അതേ പോലെ തിരിച്ച് ഡീകോഡ് ചെയ്യുകയും ചെയ്തിരുന്ന ഹാർഡ്‌വെയർ ഉപകരണത്തെ സൂചിപ്പിക്കാനയിരുന്നു. പിന്നീട് അതു മാറി പലതരം ഡിജിറ്റൽ സിഗ്നൽ ഫോർമാറ്റുകൾ തമ്മിലുള്ള പരിവർത്തനം നടത്തുകയും കോമ്പാൻഡർ(Compander) ഫങ്ക്ഷനുകൾ ഉപയോഗിക്കുകയും ചെയ്യുന്ന സോഫ്റ്റ്‌വെയറുകളെ സൂചിപ്പിക്കാനായി ആ പദം ഉപയോഗിച്ചു തുടങ്ങി
## വീഡിയോ കോഡെക്
സിഫ്.ഓർഗ്ഗും (Xiph.Org), മോസില്ലയും വികസിപ്പിച്ചുകൊണ്ടിരിക്കുന്ന ഒരു പുതിയ തലമുറയിൽപ്പെട്ട ഒരു വീഡിയോ കോഡെക് ആണ് **ഡാല**.

## പുറത്തേക്കുള്ള കണ്ണികൾ
http://wiki.xiph.org/Daala

വർഗ്ഗം:കോഡെക്കുകൾ
വർഗ്ഗം:ഡിജിറ്റൽ സിഗ്നൽ പ്രോസസിംഗ്
തൊയൊത്തോമി ഹിദെയോഷി

**തൊയൊത്തോമി ഹിദെയോഷി** (1536 ഫെബ്രുവരി 2 - 1598 സെപ്റ്റംബർ 18) ജപ്പാനിലെ മുൻ ഭരണാധികാരിയായിരുന്നു. ഒരു നൂറ്റാണ്ടോളം കാലം നിലനിന്ന അരാജകത്വം അവസാനിപ്പിച്ച് ഇദ്ദേഹം 16-ആം നൂറ്റാണ്ടിൽ ജപ്പാനിൽ ഏകീകൃത ഭരണം നടപ്പിലാക്കി. ഒരു സാധാരണ സൈനികന്റെ മകനായി 1537-ൽ ജനിച്ചു (ജനനം 1536-ൽ ആയിരുന്നെന്നും അഭിപ്രായമുണ്ട്).

## ജീവിതരേഖ
മധ്യജപ്പാൻ കേന്ദ്രീകരിച്ച് ഭരണം നടത്തിയിരുന്ന ഒഡാ നൊബുനാഗാ എന്ന ഭരണാധികാരിയുടെ സേനയിൽ ചേർന്ന ഹിദെയോഷി തന്റെ കാര്യശേഷിയിലൂടെ ഉന്നത സൈനിക പദവിയിൽ എത്തി. യുദ്ധതന്ത്രങ്ങൾ ആവിഷ്കരിക്കുന്നതിൽ ഇദ്ദേഹം പ്രഗല്ഭനായിരുന്നു. നൊബുനാഗാ 1582-ൽ കൊല്ലപ്പെട്ടതോടെ ഹിദെയോഷി ഭരണം കയ്യടക്കി. തന്നോടൊപ്പം നിലകൊണ്ടവരെ ഇദ്ദേഹം ഭരണത്തിൽ പ്രധാന സ്ഥാനങ്ങളിൽ അവരോധിച്ചു. 
## ഭരണപരിഷ്കാരങ്ങൾ
ജപ്പാനിലെ മധ്യ പ്രവിശ്യകൾ കേന്ദ്രീകരിച്ചുകൊണ്ട് ഇദ്ദേഹം ഭരണം നടത്തി. ഒസാകയിൽ പ്രധാന കോട്ട നിർമിച്ചു. 1582 മുതൽ 1590 വരെ നടത്തിയ നിരവധി യുദ്ധങ്ങളിലൂടെ ജപ്പാനെ ഏകീകൃത ഭരണത്തിൻകീഴിലാക്കുവാൻ കഴിഞ്ഞുവെന്നത് ജപ്പാന്റെ ചരിത്രത്തിൽ ഇദ്ദേഹത്തിനുള്ള പ്രാധാന്യം വർധിപ്പിച്ചു. മധ്യകാലങ്ങളിൽ ഉണ്ടായിക്കൊണ്ടിരുന്ന ഫ്യൂഡൽ കൃഷിക്കാരുടെ മുന്നേറ്റവും തത്ഫലമായുണ്ടായ അരാജകത്വവും തുടർന്നുണ്ടാകാതിരിക്കുവാനായി അവരുടെ പക്കലുള്ള ആയുധങ്ങൾ കണ്ടുകെട്ടാൻ ഇദ്ദേഹം നടപടിയെടുത്തു. കൃഷിക്കാരെയും യോദ്ധാക്കളെയും തമ്മിൽ വേർതിരിക്കുകയും ഓരോ വിഭാഗവും അവരവരുടെ മേഖലയിലെ പ്രവർത്തനത്തിൽ മാത്രം ഒതുങ്ങിനിന്നാൽ മതിയെന്ന് നിഷ്കർഷിക്കുകയും ചെയ്തു. കൊറിയയെ കീഴടക്കുവാനായി 1592-ലും 1597-ലും ഇദ്ദേഹം യുദ്ധം ചെയ്തു. രണ്ടാമത്തെ യുദ്ധം നടന്നുകൊണ്ടിരിക്കെ ഹിദെയോഷി 1598 സെപ്റ്റംബറിൽ മരണമടഞ്ഞു.

## അവലംബം
*http://www.britannica.com/EBchecked/topic/601340/Toyotomi-Hideyoshi
*http://www.samurai-archives.com/hideyoshi.html 
*http://asianhistory.about.com/od/profilesofasianleaders/a/hideyoshibio.htm 

വർഗ്ഗം:1536-ൽ ജനിച്ചവർ
വർഗ്ഗം: 1598-ൽ മരിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:സെപ്റ്റംബർ 18-ന് മരിച്ചവർ

വർഗ്ഗം:ജപ്പാനിലെ രാജാക്കന്മാർ
വിശ്വരൂപം (ചലച്ചിത്രം)

കമലഹാസൻ  സംവി‌ധാനവും നിർമ്മാണവും നിർവ്വഹിച്ച് 2013 ജനുവരി മാസം പുറത്തിറങ്ങിയ ഒരു തമിഴ് ചലച്ചിത്രമാണു **വിശ്വരൂപം**. ഈ ചിത്രത്തിലെ പ്രധാന കഥാപാത്രത്തെയും  കമലഹാസൻ തന്നെയാണു അവതരിപ്പിച്ചിരിക്കുന്നത്. പൂജ കുമാർ, രാഹുൽ ബോസ്, ആൻഡ്രീയ ജെറീമിയ, ജയ്ദീപ് അഹ്ലാദ് എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു.

തീവ്രവാദവിരുദ്ധ യുദ്ധത്തിന്റെ മറവിൽ മുസ്‌ലിം സമുദായത്തെ മൊത്തം അപകീർത്തിപ്പെടുത്തുന്ന തരത്തിലാണ് ചലച്ചിത്രം നീങ്ങുന്നതെന്ന് വിലയിരുത്തുന്നവരുണ്ട്.

## താരനിര
* കമൽ ഹാസൻ - വിശ്വനാഥ് / RAW ഏജന്റ് മേജർ വിസാം അഹമ്മദ് കഷ്മീരി
* രാഹുൽ ബോസ് - ഒമർ ഖുറേഷി
* ശേഖർ കപൂർ - കേണൽ ജഗന്നാഥ്
* പൂജ കുമാർ - നിരുപമ വിസാം / നിരുപമ വിശ്വനാഥ്  
* ആൻഡ്രിയ ജെർമിയ as Ashmita Subramaniam
* ജയ്‌ദീപ് അഹ്ലവത് - സലിം
* സാമ്രാട്ട് ചക്രബർത്തി - ദീപക് ചാറ്റർജി
* നാസർ - നാസർ, ഒമറിന്റെ ബോസ്
* സറീന വഹാബ് - മനോരോഗവിദഗ്ദ്ധ
* മിൽസ് ആൻഡേഴ്സൺ - ഡോക്കിൻസ്
* മുഖ്തർ ഖാൻ - ഫറൂഖ്
* നരേൻ വൈസ് (നരീൻ) - ഒസാമ ബിൻ ലാദൻ
* ജെയിംസ് ബാബ്സൺ - ടോം ബ്ലാക്ക്
* ജൂഡ് എസ്. വാൽക്കോ - ക്യാപ്റ്റൻ ജോ ബ്ലാക്ക്
* ക്രിസ് കോച്ചർ - ടോൾബൂത്ത് ഓപ്പറേറ്റർ
* ഗ്രെഗ് സാമ്മിസ്- F.B.I. ഏജന്റ്
* ഡേവിഡ് സ്കോട്ട് ഡിയസ്- F.B.I. ഏജന്റ്

## എതിർപ്പുകൾ
വിശ്വാസികളെ ഭീകരവാദികളായി ചിത്രീകരിക്കുന്നതായി ആരോപിച്ച് ചില മുസ്‌ലിം സംഘടനകൾ ചിത്ര പ്രദർശനത്തിനെതിരെ എതിർപ്പുയർത്തിയിരുന്നു. തമിഴ്‌നാട്ടിലെ മുസ്‌ലിം സംഘടനകളുടെ എതിർപ്പിനെത്തുടർന്ന് ജയലളിത സർക്കാർ ചിത്രത്തിന്റെ പ്രദർശനാനുമതി രണ്ടാഴ്ചത്തേക്ക് തടഞ്ഞു. തമിഴ്‌നാട്ടിൽ വിശ്വരൂപം പ്രദർശിപ്പിക്കണമെങ്കിൽ ചിത്രം വീണ്ടും എഡിറ്റ് ചെയ്യണമെന്ന് സർക്കാർ നിർദ്ദേശം നൽകി. മദ്രാസ് ഹൈക്കോടതി സിംഗിൾ ബഞ്ച് പ്രദർശാനുമതി നൽകി ഉത്തരവ് പുറപ്പെടുവിച്ചെങ്കിലും ഡിവിഷൻ ബഞ്ച് സ്‌റ്റേ ചെയ്തു. തന്റെ സിനിമയ്‌ക്കെതിരെയുള്ള നീക്കം സാസ്‌കാരിക ഭീകരവാദമാണെന്ന് കമൽ പ്രതികരിച്ചിരുന്നു.

## പിന്തുണയും ഐക്യദാർഢ്യവും
ലഘുചിത്രം|വിശ്വരൂപം സിനിമ നിരോധനത്തിനെതിരെ സിനിമ പോസ്റ്റർ പതിച്ച് സി.പി.ഐ.എം പോളിറ്റ് ബ്യൂറോ അംഗം എം.എ. ബേബി ഐക്യദാർഡ്യം പ്രഖ്യാപിക്കുന്നു
*വിശ്വരൂപം* സിനിമയെ സമുദായ വിരോധം ആരോപിച്ച്‌ നിരോധിക്കാൻ ശ്രമിക്കുന്നത്‌ ജനാധിപത്യപരമല്ല എന്നു ചൂണ്ടിക്കാട്ടി സി.പി.ഐ.എം, സി.പി.ഐ, നേതൃത്ത്വവും പുരോഗമന പ്രസ്ഥാനങ്ങളും സിനിമ പ്രദർശനത്തിന് പിന്തുണയും ഐക്യദാർഢ്യവും നൽകി രംഗത്തെത്തിയിരുന്നു. 
## അവലംബം


## പുറമെ നിന്നുള്ള കണ്ണികൾ
* 
* 
* 
* 
* 
* Viswaroopam at sulekha.com

വർഗ്ഗം:2013-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:കമൽ ഹാസൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ആവിഷ്കാര സ്വാതന്ത്ര്യം
അമീർ സുൽത്താൻ

**അമീർ സുൽത്താൻ** (Tamil: அமீர் சுல்தான் ; ജനനം 5 December 1966) ഒരു തമിഴ് സിനിമാ സംവിധായകനും നടനുമാണ്. ഇദ്ദേഹം മൗനം പേശാതെ, രാം, പരുത്തി വീരൻ എന്നീ തമിഴ് സിനിമകളുടെ സംവിധായകനാണ്.

## ജീവിതരേഖ
ഇന്ത്യയിലെ തമിഴ്‌നാട് സംസ്ഥാനത്തെ മധുരയിലാണ് അമീർ സുൽത്താൻ ജനിച്ചത്. സാമ്പത്തിക ശാസ്ത്രം പഠിച്ച അദ്ദേഹം തുടക്കത്തിൽ ഒരു സംരംഭകനായി ജോലി ചെയ്യുകയും 1999 ൽ തമിഴ് ചലച്ചിത്രനിർമ്മാതാവായ ബാലയുടെ കീഴിൽ അസിസ്റ്റന്റ് ഡയറക്ടറായി അദ്ദേഹത്തിന്റെ  പുരസ്കാര ചിത്രമായ സേതുവിലും 2001 ൽ നന്ദ എന്ന ചിത്രത്തിലും പ്രവർത്തിക്കുകയും ചെയ്തു. താമസിയാതെ അദ്ദേഹം തന്റെ ആദ്യ ചിത്രമായ റൊമാന്റിക് കോമഡി മൗനം പേസിയതെ ( 2002) സംവിധാനം ചെയ്തു. സൂര്യ നായകനായി അഭിനയിച്ച ഈ ചിത്രത്തിൽ ത്രിഷ കൃഷ്ണന്റെ പുറത്തിറങ്ങിയ ചിത്രങ്ങളിലെ ആദ്യ മുഖ്യവേഷമായിരുന്നു. അതേ വർഷം തന്നെ അദ്ദേഹം സ്വന്തം നിർമ്മാണ കമ്പനിയായ ‘ടീം വർക്ക് പ്രൊഡക്ഷൻ ഹൗസ്’ ആരംഭിച്ചു. ഒരു മിസ്റ്ററി ത്രില്ലറായ ‘റാം’ ആയിരുന്നു അദ്ദേഹത്തിന്റെ രണ്ടാമത്തെ സംവിധാന സംരംഭം. അദ്ദേഹം സ്വയം നിർമ്മിച്ച് ഈ ചിത്രം മൂന്ന് വർഷത്തിന് ശേഷം റിലീസ് ചെയ്തു. ഒരു ഓട്ടിസം ബാധിച്ച കൌമാരക്കാരനെ ചുറ്റിപ്പറ്റിയുള്ള ഈ ചിത്രത്തിലെ അമ്മയോട് വളരെ അടുപ്പമുള്ള, എന്നാൽ അവരെ കൊലപ്പെടുത്തിയതായി സംശയിക്കപ്പെടുന്ന ജീവ അവതരിപ്പിച്ച കഥാപാത്രത്തിന് നിരൂപക പ്രശംസ ലഭിക്കുകയും ജീവയ്ക്കും ചിത്രത്തിന്റെ സംഗീതസംവിധായകൻ യുവൻ ശങ്കർ രാജയ്ക്കും 2005 ലെ സൈപ്രസ് ഇന്റർനാഷണൽ ഫിലിം ഫെസ്റ്റിവലിൽ പുരസ്കാരങ്ങൾ ലഭിക്കുന്നതിന് ഈ ചിത്രം ഇടയാക്കുകയും ചെയ്തു. അതുവരെ രണ്ട് ഹോം പ്രൊഡക്ഷനുകളിൽ മാത്രം അഭിനയിച്ച് പരാജയം രുചിച്ചിരുന്ന ജീവയുടെ അഭിനയജീവിതത്തിൽ ഈ ചിത്രം ഒരു മുന്നേറ്റചിത്രമായി മാറി. 2007 ൽ തമിഴ്‌നാട്ടിലെ ഒരു ഗ്രാമത്തിൽ ചിത്രീകരിച്ച പരുത്തിവീരൻ എന്ന നാടകീയ ചലച്ചിത്രം അദ്ദേഹം സംവിധാനം ചെയ്തു. ശിവകുമാറിന്റെ ഇളയ മകനും സൂര്യയുടെ സഹോദരനുമായ കാർത്തിയുടെ അരങ്ങേറ്റ ചിത്രമായിരുന്നു ഇത്. ചിത്രവും അമീറിന്റെ സംവിധാനവും നിരൂപകരുടെ പ്രശംസ പിടിച്ചുപറ്റുകയും ഒപ്പം കാർത്തിയും നായികയായി അഭിനയിച്ച പ്രിയാമണിയും അവരുടെ ചിത്രത്തിലെ പ്രകടനത്തിന് ശ്രദ്ധേയമായ നിരവധി പുരസ്കാരങ്ങൾ നേടുകയും ചെയ്തു. മികച്ച സിനിമ, മികച്ച സംവിധായകൻ എന്നീ പുരസ്കാരങ്ങളുൾപ്പെടെ ആറ് സൌത്ത്  ഫിലിം ഫെയർ അവാർഡുകളും  രണ്ട് ദേശീയ ചലച്ചിത്ര അവാർഡുകളും രണ്ട് തമിഴ്‌നാട് സംസ്ഥാന ചലച്ചിത്ര അവാർഡുകളും നാല് വിജയ് അവാർഡുകളും നേടിയ  പരുത്തിവീരൻ അമീറിന്റെ ഏറ്റവും പ്രശംസ നേടിയ ചിത്രമായി തുടരുന്നു

ഓസിയൻ സിനിഫാൻ ഫെസ്റ്റിവൽ ഓഫ് ഏഷ്യ, അറബ് സിനിമ എന്നിങ്ങനെ അന്താരാഷ്ട്ര വേദികളിലും ഇത് മികച്ച ചിത്രത്തിനുള്ള കൂടുതൽ അംഗീകാരങ്ങൾ നേടിയതോടൊപ്പം ബെർലിൻ ഇന്റർനാഷണൽ ഫിലിം ഫെസ്റ്റിവലിൽ നെറ്റ്പാക് സ്പെഷ്യൽ മെൻഷൻ അവാർഡും ഈ ചിത്രം നേടി. ജയം രവിയും നീതു ചന്ദ്രയും പ്രധാന വേഷങ്ങളിൽ അഭിനയിച്ച അദ്ദേഹത്തിന്റെ നാലാമത്തെ സംവിധാന സംരംഭമായ ആധി ഭഗവാൻ 2013 ൽ പുറത്തിറങ്ങുകയും മികച്ച പ്രതികരണങ്ങൾ നേടുകയും ചെയ്തു. അമീറിന്റെ അടുത്ത ചിത്രം സ്വന്തം നിർമ്മാണക്കമ്പനിയുടെ ജിഹാദ് എന്ന ഒരു പ്രണയകഥയായിരുന്നു.

## സിനിമകൾ

## ബാഹ്യ കണ്ണികൾ
* 

വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:1966-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:ഡിസംബർ 5-ന് ജനിച്ചവർ
വർഗ്ഗം:തമിഴ് തിരക്കഥാകൃത്തുക്കൾ‎
വർഗ്ഗം:തമിഴ് ചലച്ചിത്രനിർമ്മാതാക്കൾ
കൊറ്റനെല്ലൂർ പള്ളി

തൃശ്ശൂർ ജില്ലയിലെ വേളൂക്കര പഞ്ചായത്തിൽ കൊറ്റനെല്ലൂരിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **കൊറ്റനെല്ലൂർ പള്ളി** (Kottanellur Church) അഥവാ **ഫാത്തിമമാതാ പള്ളി** (St: Fatimamatha Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. *വിശുദ്ധ ഫാത്തിമമാത*യുടെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.

## ചിത്രശാല


File:Kottanellur_Fatimamatha_Church_-_കൊറ്റനെല്ലൂർ_ഫാത്തിമമാതാ_പള്ളി-2.JPG|പള്ളിയുടെ മുന്നിൽ കുട്ടികൾ കളിക്കുന്നു
File:Kottanellur_Fatimamatha_Church_-_കൊറ്റനെല്ലൂർ_ഫാത്തിമമാതാ_പള്ളി-1.JPG|ബോർഡ്



വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
കുഴിക്കാട്ടുശ്ശേരി പള്ളി

തൃശ്ശൂർ ജില്ലയിലെ ആളൂർ പഞ്ചായത്തിൽ കൊമ്പൊടിഞ്ഞാമാക്കലിൽ അഥവ കുഴിക്കാട്ടുശ്ശേരിയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **കുഴിക്കാട്ടുശ്ശേരി പള്ളി** (Kuzhikkattussery Church) അഥവ  **അമലോത്ഭവ മാതാ പള്ളി** (Mary Emaculate Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ അമലോത്ഭവ മാതാവിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

കൊമ്പൊടിഞ്ഞാമാക്കൽ പള്ളി, കൊമ്പൊടി പള്ളി എന്നും പറയാറുണ്ട്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.

## ചിത്രശാല

File:Kombidinjamakkal_Kappela_-_കൊമ്പൊടിഞ്ഞാമാക്കൽ_കപ്പേള.jpg|കൊമ്പൊടി കവലയിലെ കപ്പേള


വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ഹൈലേമരിയം ദെസലെൻ

എത്യോപ്യയുടെ പന്ത്രണ്ടാമത് പ്രധാനമന്ത്രിയാണ് **ഹൈലേമരിയം ദെസലെൻ**(ജനനം : 19 ജൂലൈ 1965). മെലസ് സെനാവിയുടെ മരണത്തെ തുടർന്ന് അഞ്ചുമാസം മുമ്പാണ് അദ്ദേഹം അധികാരത്തിലെത്തിയത്. ആഫ്രിക്കൻ യൂണിയന്റെ പുതിയ അദ്ധ്യക്ഷനായി 27 ജനുവരി 2013 ൽ നടന്ന ആഫ്രിക്കൻ യൂണിയൻ സമ്മിറ്റിൽ തെരഞ്ഞെടുക്കപ്പെട്ടിരുന്നു.
## അവലംബം

## പുറം കണ്ണികൾ
*"A New Leader in Office" , *Ethiopia News* interview with Hailemariam Desalegn, published 9 November 2010

വർഗ്ഗം:1965-ൽ ജനിച്ചവർ

വർഗ്ഗം:ജൂലൈ 19-ന് ജനിച്ചവർ

വർഗ്ഗം:എത്യോപ്യയുടെ പ്രധാനമന്ത്രിമാർ
വർഗ്ഗം:ആഫ്രിക്കൻ യൂണിയന്റെ അദ്ധ്യക്ഷന്മാർ
ചുവന്ന കടലാവണക്ക്

നാലു മീറ്റർ വരെ ഉയരം വയ്ക്കുന്ന തെക്കേ അമേരിക്കൻ വംശജനായ ഒരു ചെടിയാണ് **ചുവന്ന കടലാവണക്ക്**. . bellyache bush, black physicnut, cotton-leaf physicnut എന്നെല്ലാം ഇതിനു പേരുകളുണ്ട്. പലയിടത്തും ഈ ചെടിയെ ഒരു കളയായി കരുതുന്നു. വയറുവേദനയ്ക്ക് മരുന്നായി ഉപയോഗിക്കുന്നുണ്ട്.
## ചിത്രശാല

File:Jatropha gossypiifolia 01.jpg|thumb|ചുവന്ന കടലാവണക്ക്
File:Jatropha gossypiifolia 05.jpg|thumb|ചുവന്ന കടലാവണക്ക്- പൂക്കൾ
File:Jatropha gossypiifolia.jpg|thumb|ചുവന്ന കടലാവണക്ക്- ഇല, പൂവ്, കായ


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ 
* ഔഷധഗുണങ്ങളെപ്പറ്റി 
* ധാരാളം ചിത്രങ്ങളും മറ്റു വിവരങ്ങളും 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കളകൾ
വർഗ്ഗം:യൂഫോർബിയേസീ
വർഗ്ഗം:കേരളത്തിലെ സസ്യജാലം
മെസ്സിയർ 25

ധനു രാശിയിൽ സ്ഥിതിചെയ്യുന്ന തുറന്ന താരവ്യൂഹമാണ് **മെസ്സിയർ 25** (**M25**) അഥവാ **IC 4725**. ഫിലിപ്പ് ലോയ് ദി ഷെസോ ആണ് 1745-ൽ ഈ താരവ്യൂഹത്തെ കണ്ടെത്തിയത്. 1764-ൽ ചാൾസ് മെസ്സിയർ തന്റെ പട്ടികയിലെ ഇരുപത്തി അഞ്ചാമത്തെ അംഗമായി ഇതിനെ ഉൾപ്പെടുത്തി.

## സവിശേഷതകൾ
ഭൂമിയിൽ നിന്ന് ഏതാണ്ട് 2000 പ്രകാശവർഷം അകലെയായാണ് M25 സ്ഥിതിചെയ്യുന്നത്. 86 നക്ഷത്രങ്ങളാണ് താരവ്യൂഹത്തിലുള്ളത്. G തരത്തിൽപ്പെട്ട രണ്ട് ഭീമൻ നക്ഷത്രങ്ങൾ താരവ്യൂഹത്തിൽ നിരീക്ഷിക്കപ്പെട്ടിട്ടുണ്ട്. 6.74 ദിവസം ആവർത്തനകാലമുള്ള U Sagittariii എന്ന സെഫീഡ് ചരനക്ഷത്രം 1956-ൽ നിരീക്ഷിക്കപ്പെട്ടു. M തരത്തിൽ പെട്ട രണ്ട് ഭീമൻ നക്ഷത്രങ്ങളും നിരീക്ഷിക്കപ്പെട്ടുവെങ്കിലും അവ യഥാർത്ഥത്തിൽ താരവ്യൂഹത്തിലുള്ളവയല്ലെന്നും ആകാശത്ത് ഒരേഭാഗത്ത് സ്ഥിതിചെയ്യുന്നതിനാൽ തെറ്റായി കണക്കാക്കപ്പെട്ടതാണെന്നും ആരീയവേഗം കണക്കുകൂട്ടിയതിൽ നിന്ന് മനസ്സിലാക്കാനായി.
300px|ലഘുചിത്രം|നടുവിൽ|M25 ന്റെ സ്ഥാനം

## അവലംബം

വർഗ്ഗം:ധനു (നക്ഷത്രരാശി)
വർഗ്ഗം:തുറന്ന താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
ഖിലധാതുക്കൾ

എല്ലാ കാലങ്ങളിലും പ്രകാരങ്ങളിലും പ്രയോഗമില്ലാത്ത ധാതുക്കളെയാണ് ഭാഷാശാസ്ത്രത്തിൽ **ഖിലധാതുക്കൾ** എന്നു പറയുന്നത്. ഭാഷയിൽ കാണുന്ന രൂപവികലങ്ങളായ ധാതുക്കളാണിവ (പ്രചാരലുപ്തമായിത്തീർന്ന  ശബ്ദങ്ങൾക്കാണ് ഭാഷാശാസ്ത്രത്തിൽ ഖിലം എന്ന് പറയുന്നത്.)  ചില കാലങ്ങളിലും ചില പ്രകാരങ്ങളിലും മാത്രമായിരിക്കും അത്തരം ധാതുക്കൾ പ്രയോഗിക്കാനാവുക. ഉദാഹരണമായി **ഉൾ**  ക്രിയാധാതു നോക്കുക. സാധാരണ ക്രിയാധാതുക്കളെപ്പോലെ എല്ലാ കാലങ്ങളിലും പ്രകാരങ്ങളിലും ഇതിൽനിന്ന് നിഷ്പദിക്കാവുന്ന രൂപങ്ങൽ പ്രയോഗത്തിലില്ല.. ഉണ്ട്, ഉള്ളൂ, ഉള്ള, ഉണ്മ ഇത്രയും പദങ്ങളേ ഇതിൽനിന്ന് സൃഷ്ടിക്കാനാവൂ. അതുകൊണ്ട് - ഉൾ ഒരു ഖിലധാതുവാണ്. ഈ വിഭാഗത്തിലുൾപ്പെടുത്താവുന്ന പ്രധാന ധാതുക്കളും അവയുടെ പ്രയോഗരൂപങ്ങളും ചുവടെ കൊടുത്തിരിക്കുന്നു.

***അരു** : അരുതാഞ്ഞു, അരുതാത്ത, അരുതാതെ, അരുതായ്കിൽ, അരുതാഞ്ഞാൽ, അരുതായ്ക, അരുതായ്മ
***അൽ** : അല്ല, അല്ലാതെ, അല്ലായ്കിൽ, അല്ലാഞ്ഞാൽ, അല്ലാത്ത  
***ഇൽ** : ഇല്ല, ഇല്ലാഞ്ഞു, ഇല്ലാഞ്ഞ്, ഇല്ലാത്ത, ഇല്ലാതെ, ഇല്ലായ്ക, ഇല്ലായ്കിൽ, ഇല്ലാഞ്ഞാൽ, ഇല്ലായ്മ
***എൻ** : എന്ന, എന്ന്, എന്നാൽ, എങ്കിൽ
***തക്** : തകും, തക്ക, തക്കം
***പോല്** : പോലും, പോൽ, പോലെ, പോലവെ
***മിക്** :  മികും, മിക്ക, മികവ്
***വൽ**: വല്ലൂ, വല്ല, വല്ലാഞ്ഞു, വല്ലാത്ത, വല്ലായ്ക, വല്ലായ്മ
***വേൺ** :  വേണ്ടു, വേണ്ട, വേണ്ടി, വേണം, വേണ്ടുന്ന, വേണ്ടും, വേണ്ടുകിൽ,വേണ്ടതെ, വേണ്ടാത്ത, വേണ്ടായ്ക, വേണ്ടായ്കിൽ, വേണ്ടാഞ്ഞാൽ
* **ഉൾ**
വർഗ്ഗം:ഭാഷാശാസ്ത്രം
ആനന്ദ് ജില്ല

ഗുജറാത്തിലെ ഒരു ജില്ലയാണ് **ആനന്ദ്** (, ). ആനന്ദ് നഗരമാണ് ആസ്ഥാനം. 1997-ലാണ് ഖേഡ ജില്ലയിൽ ഉൾപ്പെട്ടിരുന്ന പ്രദേശങ്ങളിൽനിന്നും ആനന്ദ് ജില്ല രൂപീകരിച്ചത്.

## ഭൂമിശാസ്ത്രം
ആനന്ദ് ജില്ലയുടെ വടക്ക് ഖേഡ ജില്ലയും, കിഴക്ക് വടോദര ജില്ലയും, പടിഞ്ഞാറ് അഹമ്മദാബാദ് ജില്ലയും, തെക്ക് ഖംഭാത് ഉൾക്കടലും സ്ഥിതി ചെയ്യുന്നു.

## അവലംബങ്ങൾ

## പുറത്തേക്കുള്ള കണ്ണികൾ
* Anand District Information website 

വർഗ്ഗം:ഗുജറാത്തിലെ ജില്ലകൾ
കച്ച് ഉൾക്കടൽ

പാകിസ്ഥാനുമായി അതിർത്തി പങ്കിടുന്ന ഗുജറാത്ത സംസ്ഥാനത്തിന്റെ പടിഞ്ഞാറുഭാഗത്തായി അറബിക്കടലിനോട് ചേർന്ന് സ്ഥിതിചെയ്യുന്ന ഒരു ഉൾക്കടലാണ് **കച്ഛ് ഉൾക്കടൽ**(**Gulf of Kutch**). ഒമാൻ ഉൾക്കടലിന് അഭിമുഖമായി അറബിക്കടലിലേക്ക് തുറക്കുന്ന ഒരു കടലിടുക്കാണിത്. വലിയ വേലിയേറ്റങ്ങൾക്ക് പ്രശസ്തമാണ് ഈ ഭൂവിഭാഗം.http://www.atlantisresourcescorporation.com/media/news/1-latest/92-british-company-to-help-india-harness-the-power-of-the-sea.html
കച്ച് ഉൾക്കടലിന്റെ ഏറ്റവും കൂടിയ ആഴം 401അടിയാണ്. ഗുജറാത്തിലെ കച്ച്, കത്തിയവാർ ഉപദ്വീപുകളെ തമ്മിൽ വിഭജിക്കുന്നത് ഈ ഉൾക്കടലാണ്. ഗുജറാത്തിലെ പ്രധാനതുറമുഖമായ കാണ്ട്ലയും ഈ ഉൾക്കടലിന്റെ തീരത്താണ് സ്ഥിതിചെയ്യുന്നത്.

ഏകദേശം 50 കിലോമീറ്റർ വീതിയുള്ള പ്രവേശന കവാടമുള്ള  ഇത് ചതുപ്പുനിലങ്ങളിലേക്കും, അരുവികളിലേക്കും, ഉൾക്കടലുകളിലേക്കും വ്യാപിച്ച് ചുരുങ്ങുന്നു. ഇതിന്റെ തെക്കൻ തീരം ദ്വീപുകൾ, ചെളി നിറഞ്ഞ പ്രദേശങ്ങൾ, പവിഴപ്പുറ്റുകൾ എന്നിവയാൽ വലയം ചെയ്യപ്പെട്ടിരിക്കുന്നു. ഈ പ്രദേശത്ത് കാണപ്പെടുന്ന വലിയ അളവിലുള്ള സമുദ്രജീവികൾ കാരണം ഇതിന്റെ വലിയൊരു ഭാഗം ദേശീയോദ്യാനങ്ങളായും പരിരക്ഷിത പ്രദേശങ്ങളായും  സംരക്ഷിക്കപ്പെട്ടിരിക്കുന്നു.

## ഇതും കാണുക

* ഘാംബട്ട് ഉൾക്കടൽ
* Marine National Park, Gulf of Kutch

വർഗ്ഗം:ഉൾക്കടലുകൾ
വർഗ്ഗം:ഇന്ത്യൻ മഹാസമുദ്രം
വർഗ്ഗം:ഇന്ത്യയിലെ ഉൾക്കടലുകൾ‎
വർഗ്ഗം:ഇന്ത്യൻ മഹാസമുദ്രത്തിലെ ഉൾക്കടലുകൾ
ചോലച്ചടച്ചി

**ചൊക്ലമരം** എന്നും അറിയപ്പെടുന്ന **ചോലച്ചടച്ചി** 30 മീറ്റർ വരെ ഉയരം വയ്ക്കുന്ന ഒരു മരമാണ്. . പശ്ചിമഘട്ടത്തിൽ കാണുന്നു. വളരെ അപൂർവ്വമായ ഈ മരത്തെ മിസോറാമിൽ 70 വർഷത്തിനു ശേഷം വീണ്ടും കണ്ടെത്തിയത്രേ. 400 മുതൽ 1400 മീറ്റർ വരെ ഉയരമുള്ള നനവാർന്ന നിത്യഹരിതമരങ്ങളിൽ കണ്ടുവരുന്നു. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
*കാണുന്ന ഇടങ്ങൾ

വർഗ്ഗം:വൃക്ഷങ്ങൾ
ക്ഷമിച്ചു എന്നൊരു വാക്ക്

1986-ൽ ജോഷിയുടെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണ് ***ക്ഷമിച്ചു എന്നൊരു വാക്ക്***. മമ്മൂട്ടി, ഗീത, ശോഭന, മുകേഷ് തുടങ്ങിയവർ മുഖ്യവേഷങ്ങൾ അവതരിപ്പിച്ചു. ഗാനങ്ങൾക്കു ഈണം പകർന്നത് ശ്യാം.

## അഭിനേതാക്കൾ
* മമ്മൂട്ടി – അഡ്വ. രവീന്ദ്രനാഥ്
* ഗീത – ശ്രീദേവി 
* ശോഭന – ഇന്ദു
* മുകേഷ് – സതീഷ്
* കെ.പി.എ.സി. സണ്ണി – വീരരാഘവ മേനോൻ
* കവിയൂർ പൊന്നമ്മ – ശാന്തമ്മ
* മസ്റ്റ്ർ പ്രശോഭ് – ശ്രീദേവിയുടെ മകൻ
* ശ്രീവിദ്യ – ശശികല
* ഉർവശി – രജനി
* ജഗതി ശ്രീകുമാർ – വാച്ച് പരമു
* മാള അരവിന്ദൻ – പണിക്കർ
* ജോസ് പ്രകാശ് – ജഡ്ജി

## പുറത്തേക്കുള്ള കണ്ണികൾ
* 
* 

വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എ.ആർ മുകേഷ് കഥ എഴുതിയ ചലച്ചിത്രങ്ങൾ
വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:പൂവച്ചൽഖാദർ-ശ്യാം ഗാനങ്ങൾ
വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ
തവിട്ടുകൊക്ക്

സിക്കോണി ഫോമിസ് പക്ഷിഗോത്രത്തിലെ ആർഡെയ്‌ഡേ കുടുംബത്തിൽ‌പ്പെടുന്നു ഒരിനം പക്ഷിയാണ് **തവിട്ടുകൊക്ക്** (Gorsachius melanolophus/Malayan Night Heron).  ശാസ്ത്രീയനാമം **Gorsachius melanolophus **എന്നാണ്. **കാട്ടുകൊക്ക്**  എന്നും വി‌ളിക്കാറുണ്ട്. ഇംഗ്ലീഷിൽ **Malayan Night Heron **എന്നാണ് വിളിക്കുന്നത്.  ഏഷ്യയുടെ കിഴ്ക്ക്, തെക്ക്, തെക്കു കിഴക്ക് ഭാഗങ്ങളിൽ കാണുന്നു. ഭാരതം, ഫിലിപ്പീൻസ്, ചൈന എന്നിവിടങ്ങളിൽ പ്രജനനം ചെയ്യാറുണ്ട്. കുളക്കൊക്കിനേക്കാൾ അല്പം വലിപ്പം കൂടിയതും പാതിരാക്കൊക്കിനോട് ഏറെ സാദൃശ്യമുള്ളതുമായ പക്ഷിയാണിത്.

## കാണപ്പെടുന്ന സ്ഥലങ്ങൾ
ഇൻ‌ഡോ-മലയൻ ഇനമായ തവിട്ടുകൊക്കുകൾ നിത്യഹരിതവനപ്രദേശങ്ങളിലാണ് സാധാരണ കാണപ്പെടുന്നത്. വളരെ അപൂർവ്വമായി 750 മീറ്റർ വരെ ഉയരമുള്ള കുന്നിൻ പ്രദേശങ്ങളിലും ഇത്തരം പക്ഷികളെ കണ്ടുവരുന്നു. നിത്യഹരിതവനപ്രദേശങ്ങളിലെ അരുവികളുടെ കരകളും ചതുപ്പു പ്രദേശങ്ങളുമാണ് ഇവയുടെ ഇഷ്ടവാസസ്ഥലം. ഒറ്റയ്ക്കോ ഇണകളായോ ഇവ സഞ്ചരിക്കുന്നു.

ശ്രീലങ്കയിൽ ദേശാടനക്കിളികളായിട്ടാണ് ഇത്തരം പക്ഷികളെത്തുന്നത്. ഇന്ത്യയിൽ മഴ കൂടുതലുള്ള തെക്കുപടിഞ്ഞാറൻ പ്രദേശങ്ങളിലും മ്യാൻ‌മാർ‍, മലേഷ്യ, ഇൻ‌ഡോ ചൈന, തെക്കൻ ചൈന മുതൽ ഫോർ‌മോസ വരെയുള്ള പ്രദേശങ്ങൾ എന്നിവിടങ്ങളിലും തവിട്ടുകൊക്കുകളെ കാണാൻ കഴിയും.

## ശരീരഘടന
തവിട്ടുകൊക്കുകളുടെ തലയ്ക്കും ഉച്ചിക്കും ചാരം കലർന്ന കറുപ്പുനിറമായിരിക്കും. 51 സെ. മീറ്റർ വലിപ്പം. പുറത്തിന് കടും തവിട്ടുനിറമാണെങ്കിലും അവിടവിടെയായി വളഞ്ഞ കറുത്തപുള്ളികൾ കാണപ്പെടുന്നു. ഇക്കാരണത്താലാണ് ഇവയ്ക്ക് 'ടൈഗർ ബിറ്റേൺ‍' എന്നു പേരു ലഭിച്ചത്. കറുപ്പുനിറത്തിലുള്ള ചിറകുതൂവലുകളുടെ അഗ്രം വെളുത്തതാണ്. താടിക്കും തൊണ്ടയ്ക്കും വെളുപ്പു നിറമാണ്. കഴുത്തിന്റെ മുൻ‌ഭാഗത്തും മാറിടത്തിലുമുള്ള ചെമ്പിച്ച തൂവലുകൾ കറുത്ത വരകളോടുകൂടിയതാണ്. അടിഭാഗത്ത് വെളുപ്പു നിറമോ കറുപ്പിൽ പുള്ളികളോടുകൂടിയതോ ആയിരിക്കും..

## ജീവിതരീതി
രാത്രികാലങ്ങളിൽ നിത്യഹരിതവനങ്ങളിലെ ചതുപ്പുപ്രദേശങ്ങളിലും തണുപ്പുള്ള കുളക്കരകളിലുമാണ് ഇവ സാധാരണ ഇര തേടുന്നത്. പൊതുവേ നാണം കുണുങ്ങികളായ ഇത്തരം പക്ഷികൾ ശാന്തപ്രകൃതരാണ്. പ്രത്യേകിച്ച് ശബ്ദങ്ങളൊന്നും തന്നെ പുറപ്പെടുവിക്കാത്ത ഇവ അധികസമയവും സ്വസ്ഥമായി മരച്ചില്ലകളിൽത്തന്നെ കഴിച്ചുകൂട്ടുന്നു. തവളകൾ‍, പ്രാണികൾ‍, തുടങ്ങിയവയെ ഇവ ഇരയാക്കുന്നു.
### ഭക്ഷണം
മത്സ്യം, തവള, പല്ലി, കീടങ്ങൾ

## പ്രജനനം
തവിട്ടുകൊക്കുകളുടെ പ്രജനനകാലം മേയ് അവസാനം മുതൽ ജൂലൈ ആദ്യം വരെയാണ്. ഒരു പ്രജനനകാലത്ത് മൂന്നു മുതൽ അഞ്ചുവരെ മുട്ടകളിടുന്നു. മുട്ടകൾക്ക് അല്പം തിളക്കമുള്ള വെളുപ്പു നിറമായിരിക്കും. വനാന്തര ഭാഗത്തുള്ള മരങ്ങളുടെ വണ്ണം കുറഞ്ഞ മേൽച്ചില്ലകളിലാണ് ഇവ കൂടുകെട്ടാറുള്ളത്. മേൽച്ചില്ലകൾ ശാഖകളായി രണ്ടായി പിരിയുന്ന ഭാഗത്ത് ചെറിയ ചില്ലകൾ പാകി ഒരു തട്ടുപോലെ കൂട് നിർമ്മിക്കുന്നു. കൂടിന് കുളക്കോഴിയുടെ കൂടിനോടു സാദൃശ്യമുണ്ടാവും. 

## വംശനാശഭീഷണി
ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആ‍ൻഡ് നാച്ചുറൽ റിസോഴ്‌സ് (IUCN) പുറത്തിറക്കിയ റെഡ് ലിസ്റ്റ് അനുസരിച്ച്, വംശനാശത്തെക്കുറിച്ച് ഒട്ടും ആശങ്കാജനകമല്ലാത്ത ജീവികളുടെ കൂട്ടത്തിലാണ് തവിട്ടുകൊക്കിനെ ഉൾപ്പെടുത്തിയിരിക്കുന്നത്. 

## കൂടുകെട്ടൽ
മഴക്കാലത്ത് മേയ് മുതൽ ഒക്ടോബർ വരെ

## അവലംബം

## പുറത്തേക്കുള്ള കണ്ണികൾ
* പക്ഷിവർഗ്ഗങ്ങളുടെ സ്ഥിതിവിവരക്കണക്കുകൾ 

വർഗ്ഗം:പക്ഷികൾ
വർഗ്ഗം:കൊക്കുകൾ
കാളി തീയാട്ട്

കളത്തിനു മുന്നിൽ അരങ്ങേറുന്ന ഒരു അനുഷ്ടാന നൃത്തമാണ് **കാളി തീയാട്ട് അഥവാ ദൈവാട്ടം**. ഭദ്രകാളി ചരിതം ആണ് പ്രധാന പ്രമേയം. തിരുവല്ല, കോട്ടയം, തൃപ്പൂണിത്തുറ എന്നിവിടങ്ങളിലും പരിസരത്തുമാണ് പ്രധാനമായും ഇത് അവതരിപ്പിക്കപ്പെടുന്നത്. 

കോട്ടയത്തെ പള്ളിപ്പുറത്തു കാവ്  (കൊട്ടാരത്തിൽ ശങ്കുണ്ണിയുടെ കുടുംബക്ഷേത്രം - ഇവിടെ എല്ലാ വെള്ളിയാഴ്ച്ചയും ഇതിന്റെ അവതരണമുണ്ടാകുമത്രേ), തിരുവല്ലയ്ക്കടുത്തുള്ള പുതുകുളങ്ങരെ ഭഗവതി ക്ഷേത്രം തുടങ്ങിയ ദേവി ക്ഷേത്രങ്ങളിൽ ആഘോഷങ്ങളോടൊപ്പം ഇത് അവതരിപ്പിക്കപ്പെടാറുണ്ട്. ആലപ്പുഴ ജില്ലയിലെ ചേർത്തല തൈക്കാട്ടുശ്ശേരി പുന്നക്കീഴിൽ ശ്രീ ഭഗവതി ക്ഷേത്രം ആൻറ് കോതേശിവപുരം ക്ഷേത്രത്തിൽ ആണ്ട് തോറും വൃശ്ചികം ഒന്നു മുതൽ ധനുവം പതിനൊന്ന് വരെ(ഒരു മണ്ഡല ക്കാലം - 41 ദിവസം) ഭദ്രകാളി തീയാട്ട്  അവതരിപ്പിക്കപ്പെടുന്നു. ഉണ്ണി എന്ന വിഭാഗം  ആൾക്കാരാണ് ഇത് അവതരിപ്പിക്കുന്നത്. 

അതിപ്രാചീനമായ ഈ അനുഷ്ഠാനത്തെപ്പറ്റി കേരളോൽപ്പത്തിയിൽ പരാമർശമുണ്ട്. ദൈവാട്ടം അഥവാ ദൈവമായിട്ടാടൽ എന്നത് തെയ്യാട്ട് ആയി എന്നും അതിൽ നിന്നാണ് തീയാട്ട് എന്ന പദം ഉണ്ടായതെന്നുമാണ് പ്രബലമായ മതം. പന്തം (തീ) ഉഴിച്ചിലിന് പ്രാധാന്യമുള്ളത് ആയതിനാലാണ് തീയാട്ട് എന്ന പേരു വന്നത് എന്നും അഭിപ്രായമുണ്ട്. 

ഭദ്രകാളിത്തീയാട്ട് ഭഗവതി ക്ഷേത്രങ്ങളിലും വീടുകളിലും (നമ്പൂതിരി ഭവനങ്ങൾ, തീയാട്ടുണ്ണിമാരുടെ വീടുകൾ) നടത്തപെടുന്നു.

## വിശദാംശങ്ങൾ
തീയാട്ടുണ്ണി എന്ന ഏക കലാകാരനാണ് ഇതവതരിപ്പിക്കുക. ഭദ്രകാളി ദാരികനെ വധിച്ച കഥയാണ് സാധാരണയായി അവതരിപ്പിക്കപ്പെടുന്നത്. 

കളം വരയ്ക്കലും വേഷ ഭൂഷാദികൾ അണിയലുമാണ് തീയാട്ടിന്റെ തയ്യാറെടുപ്പുകൾ. വലിയ വിളക്കു കൊളുത്തിയ വേദിയിലേയ്ക്ക് കിരീടമൊഴികെയുള്ള വേഷഭൂഷാദികളുമായി തീയാട്ടുണ്ണി പ്രവേശിക്കുന്നതോടെ തീയാട്ടിന് തുടക്കമായി. പല ദൈവങ്ങളിൽ നിന്നും അനുഗ്രഹത്തിനപേക്ഷിച്ച ശേഷം വലിയ കിരീടം കാണികൾക്കുമുന്നിൽ വച്ച് അണിയുന്നു. ഇതിനുശേഷം തീയാട്ടുണ്ണി ഭദ്രകാളിയുടെ പ്രതിരൂപമായാണ് കണക്കാക്കപ്പെടുന്നത്. ദാരികാസുരവധം ശിവനോട് ഭദ്രകാളി വിവരിക്കുന്നതായാണ് അവതരണം. കൊളുത്തിയ വിളക്കാണ് ശിവന്റെ പ്രതിരൂപം. താണ്ഡവനൃത്തശൈലിയിലുള്ള ചുവടുകളും മുദ്രകളും അവതരണത്തിന്റെ ഭാഗമാണ്. 

മുദ്രകൾ പരമ്പരാഗത നൃത്ത ശൈലിയിലുള്ളവയായിരിക്കില്ല. ദാരികാസുരനെ കൊല്ലുന്നത് അവതരിപ്പിക്കുന്നതോടെയാണ് അവതരണം അവസാനിക്കുന്നത്. ഇത് തിന്മയുടെ പരാജയത്തെ ദ്യോതിപ്പിക്കുന്നു. പിന്നീട് കാർമികൻ സാധാരണ വേഷത്തിൽ പൂജാകർമങ്ങൾ നടത്തും. പന്തം കൊളുത്തി തേങ്ങാ ഉടച്ച് ബലിയുഴിച്ചിൽ നടത്തുന്നതോടെയാണ് ചടങ്ങുകൾ അവസാനിക്കുക. 

## ഇതും കാണുക
* അയ്യപ്പൻ തീയാട്ട്

## അവലംബം

## പുറത്തേയ്ക്കുള്ള കണ്ണികൾ

* സൈബർ കേരള.കോം തീയാട്ട്

വർഗ്ഗം:കേരളത്തിലെ കലകൾ
സി.ജി. രാമചന്ദ്രൻ നായർ

ശ്രദ്ധേയനായ ശാസ്‌ത്ര സാഹിത്യകാരനും അദ്ധ്യാപകനും, ശാസ്‌ത്രപ്രഭാഷകനുമാണ് **ഡോ. സി.ജി രാമചന്ദ്രൻ നായർ**(ജനനം : 29 ഒക്ടോബർ 1932). കേരള ശാസ്ത്ര സാങ്കേതിക പരിസ്ഥിതി കൗൺസിൽ മുൻ ചെയർമാനായിരുന്നു.
## ജീവിതരേഖ
ആലുവ കുറ്റിപ്പുഴയിൽ ജനിച്ചു. ഒന്നാം റാങ്കോടെ രസതന്ത്രത്തിൽ എം.എസ്‌സി. ബിരുദം നേടി.  ബാംഗ്ലൂരിലെ ഇൻഡ്യൻ ഇൻസ്‌റ്റിറ്റ്യൂട്ട്‌ ഓഫ്‌ സയൻസിൽനിന്ന്‌ സ്വർണമെഡലോടെ പി.എച്ച്‌.ഡിയും. ജർമ്മനിയിലും ബ്രിട്ടനിലും ഉപരിപഠനം നടത്തി. കേരള യൂനിവേഴ്‌സിറ്റി രസതന്ത്രവിഭാഗം തലവനായി പ്രവർത്തിച്ചു. സയൻസ്‌ ഫാക്കൽട്ടി ഡീൻ, കേരള സംസ്‌ഥാന ശാസ്‌ത്രസാങ്കേതിക പരിസ്‌ഥിതി കമ്മിറ്റി ചെയർമാൻ, അൾജിയേഴ്‌സിൽ യൂനിവേഴ്‌സിറ്റി പ്രൊഫസർ, കേരള സർക്കാരിന്റെ സർവവിജ്‌ഞ്ഞാനകോശം ഡയറക്‌ടർ എന്നീ സ്‌ഥാനങ്ങൾ വഹിച്ചിട്ടുണ്ട്‌.

ശാസ്‌ത്ര ലേഖനങ്ങളുടെയും നൂറ്റിയിരുപതോളം ശാസ്‌ത്ര പ്രബന്ധങ്ങളുടെയും കർത്താവാണ്‌. 
## കൃതികൾ
*നമ്മുടെ ഭാവി
*ഇരുപതാം നൂറ്റാണ്ടിലെ ശാസ്‌ത്രജ്ഞന്മാർ 
*ശാസ്‌ത്രഭാവനയുടെ വിസ്‌മയ പ്രപഞ്ചം
## പുരസ്കാരങ്ങൾ
*കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് സംഘടിപ്പിക്കുന്ന പുസ്തകമേളയോടുനുബന്ധിച്ച് മികച്ച ശാസ്ത്രപുസ്തകത്തിനുള്ള പുസ്തകമേളാ പുരസ്കാരം 
## അവലംബം


വർഗ്ഗം:1932-ൽ ജനിച്ചവർ

വർഗ്ഗം:ഒക്ടോബർ 29-ന് ജനിച്ചവർ

വർഗ്ഗം:ഇന്ത്യൻ രസതന്ത്രജ്ഞർ
വർഗ്ഗം:മലയാള ശാസ്ത്രസാഹിത്യകാരന്മാർ
വർഗ്ഗം:എറണാകുളം ജില്ലയിൽ ജനിച്ചവർ
ലോക്പാൽ (ചലച്ചിത്രം)

എസ്.എൻ. സ്വാമിയുടെ തിരക്കഥയിൽ ജോഷി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***ലോക്പാൽ***. മോഹൻലാൽ പ്രധാനവേഷത്തിൽ അഭിനയിച്ചിരിക്കുന്ന ഈ ചിത്രത്തിൽ കാവ്യ മാധവൻ, മീര നന്ദൻ, മനോജ് കെ. ജയൻ, തമ്പി രാമയ്യ, തലൈവാസൽ വിജയ്, സായികുമാർ തുടങ്ങിയവരാണ് സഹനടീനടന്മാർ.

## അഭിനേതാക്കൾ
* മോഹൻലാൽ – നന്ദഗോപാൽ/ലോക്പാൽ
* കാവ്യ മാധവൻ – ഗീത
* മീര നന്ദൻ – ജെയിൻ
* തമ്പി രാമയ്യ
* മനോജ് കെ. ജയൻ - എസ്.പി.വിജയൻ
* ഷഫ്ന
* തലൈവാസൽ വിജയ്
* സായികുമാർ - മാനുവൽ ഇട്ട്യേര

## നിർമ്മാണം
*[[നാടുവാഴികൾ]]* (1989) എന്ന ചിത്രം പുറത്തിറങ്ങിയ 23 വർഷങ്ങൾക്കു ശേഷം ജോഷി – എസ്.എൻ. സ്വാമി – മോഹൻലാൽ കൂട്ടുകെട്ട് ഒന്നിക്കുന്ന ചിത്രമാണ് *ലോക്പാൽ*. *[[റൺ ബേബി റൺ]]* (2012) എന്ന ചിത്രത്തിന്റെ വിജയത്തിനു ശേഷം ജോഷിയും മോഹൻലാലും ഒന്നിക്കുന്നു. ചിത്രത്തിന്റെ പേര് ലോക്പാൽ എന്നാണെങ്കിലും ചിത്രം അവതരിപ്പിക്കുന്ന പ്രധാനവിഷയം രാഷ്ട്രീയമല്ല.

ഹാപ്പി & റൂബി സിനിമാസിന്റെ ബാനറിൽ ബാലൻ വിജയൻ, എം. വിജയകുമാർ, എസ്.എൽ. വിമൽ കുമാർ എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്. കൊച്ചിയിലെ ഹോളിഡേ ഇൻ ഹോട്ടലിൽ 2012 സെപ്റ്റംബർ 10-നാണ് ചിത്രത്തിന്റെ പൂജാ ചടങ്ങ് നടന്നത്.

## സംഗീതം
റഫീക്ക് അഹമ്മദ് എഴുതിയ ചിത്രത്തിലെ ഗാനങ്ങൾക്ക് രതീഷ് വേഗയാണ് സംഗീതം പകർന്നത്. ആറു ഗാനങ്ങളുള്ള ആൽബത്തിന്റെ വിപണനാവകാശം ഒന്നര കോടി രൂപയ്ക്ക് മനോരമ മ്യൂസിക്കാണ് സ്വന്തമാക്കിയത്. 2013 ജനുവരി 26-നു കൊച്ചിയിൽ വച്ച് ആൽബത്തിന്റെ പ്രകാശനം നടന്നു.

## പുറത്തേക്കുള്ള കണ്ണികൾ
* 
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:എസ്.എൻ സ്വാമി കഥയെഴുതിയ ചലച്ചിത്രങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ